text:
αυτές, υπό την ισχύ των διατάξεων του άρθρου 103 του Συντάγματος και του άρθρου 21 του ν. 2190/1994, δεν είναι δυνατή η εφαρμογή της προαναφερόμενης διάταξης του άρθρου 8 παρ. 3 του ν. 2112/1920..Και τούτο διότι όπως προκύπτει από τις σχετικές προπαρασκευαστικές εργασίες (βλ. Πρακτικά Συνεδριάσεως της Βουλής ΡΜΔ/21-3-2001, σελ. 731, 744, 754, 755 και ΡΜΕ/21-3-2001 σελ 768, 771, 772, 782) της συνταγματικής αναθεώρησης μέλημα του αναθεωρητικού νομοθέτη ήταν να αποτρέψει τη μετατροπή των συμβάσεων εργασίας ορισμένου χρόνου σε συμβάσεις αόριστου χρόνου, όχι απλώς εκείνων που κάλυπταν παροδικές και απρόβλεπτες ανάγκες, αλλά και εκείνων που πράγματι κάλυπταν πάγιες και διαρκείς ανάγκες και προς το σκοπό αυτό πρόσθεσε την διάταξη του εδαφ. γ` της παραγράφου 8 του άρθρου 103 του Συντάγματος, η οποία πλέον αδιακρίτως απαγορεύει την από το νόμο ακόμα μονιμοποίηση του προσωπικού που προσλαμβάνεται με σύμβαση ορισμένου χρόνου ή τη μετατροπή των συμβάσεων εργασίας ορισμένου χρόνου σε συμβάσεις αόριστου χρόνου. Δηλαδή, η απαγόρευση αυτή καταλαμβάνει και την περίπτωση που οι εργαζόμενοι με συμβάσεις εργασίας ορισμένου χρόνου, απασχολούνται στην πραγματικότητα για την κάλυψη πάγιων και διαρκών αναγκών του δημόσιου τομέα. Επομένως διαδοχικές συμβάσεις εργασίας ορισμένου χρόνου, που συνάπτονται υπό το κράτος της ισχύος των πιο πάνω διατάξεων του άρθρου 103 του Συντάγματος και του άρθρου 21 του ν. 2190/1994, με το Δημόσιο, τους ΟΤΑ και όλους τους λοιπούς φορείς του ευρύτερου δημόσιου τομέα, δεν μπορούν να μετατραπούν σε συμβάσεις αόριστου χρόνου, έστω και αν αυτές καλύπτουν πάγιες και διαρκείς και όχι πρόσκαιρες ή απρόβλεπτες ανάγκες. Ούτε καταλείπεται πεδίο εκτίμησης των συμβάσεων αυτών, κατ` ορθό νομικό χαρακτηρισμό της έννομης σχέσης κατά τη δικαστική διαδικασία, ως συμβάσεων αόριστου χρόνου, στην περίπτωση που αυτές καλύπτουν πάγιες και διαρκείς ανάγκες, αφού, έστω και αν τούτο συμβαίνει, ο εργοδότης, βάσει των πιο πάνω διατάξεων, δεν έχει ευχέρεια για τη σύναψη σύμβασης εργασίας αορίστου χρόνου. (ΑΠ 113/2009)
 Ως εκ τούτου, πρέπει η κρινομένη αγωγή να απορριφθεί ως νόμω αβάσιμη και για τον λόγο αυτό.
 Δ. ΙΣΤΟΡΙΚΟ- ΟΥΣΙΑ ΑΒΑΣΙΜΟ ΤΗΣ ΑΓΩΓΗΣ
 1. Ο Οργανισμός μας έχει σαν βασικό στόχο την εφαρμογή της κυβερνητικής πολιτικής για την απασχόληση, την πρόληψη και καταπολέμηση της ανεργίας καθώς επίσης την ενίσχυση και διευκόλυνση της ένταξης του ανθρώπινου δυναμικού της χώρας στην αγορά εργασίας και στα πλαίσια της εν λόγω πολιτικής του υλοποιεί προγράμματα που αποσκοπούν στην απασχόληση ανέργων αλλά και την επαγγελματική κατάρτιση αυτών για την καλύτερη απορρόφησή τους στην αγορά εργασίας. Επίσης μπορεί να αναθέτει στο Δημόσιο, σε φορείς του Δημοσίου, σε επιχειρήσεις του ευρύτερου δημόσιου τομέα, σε Ο.Τ.Α. και επιχειρήσεις αυτών, την υλοποίηση στο θεωρητικό ή στο πρακτικό μέρος ή στο σύνολό του προγραμμάτων επαγγελματικής κατάρτισης ανέργων.
 Σύμφωνα με τα οριζόμενα στο άρθρο 20 παρ.15 του Ν.2639/1998 έχει θεσπιστεί για τον ΟΑΕΔ η δυνατότητα υλοποίησης προγραμμάτων απόκτησης εργασιακής εμπειρίας τα οποία έχει επικρατήσει να τα λένε (stage). Ο ως άνω νόμος υλοποιεί σε εθνικό επίπεδο τις κατευθυντήριες γραμμές για την απασχόληση που περιέχονται στο Ψήφισμα του Συμβουλίου της Ευρωπαϊκής Ένωσης της 15ης Δεκεμβρίου 1997, υπό τον τίτλο «Βελτίωση της ικανότητας επαγγελματικής ένωσης» το οποίο εκδόθηκε ενόψει της άμεσης εφαρμογής


text:
της κοινοτικής πολιτικής για την απασχόληση (Ευρωπαϊκής Στρατηγικής για την Απασχόληση) όπως αυτή διαμορφώθηκε από την Ευρωπαϊκή Συνθήκη του Άμστερνταμ
 Συνεπώς, τα προγράμματα αυτά (stage). ήταν μεν εθνικά προγράμματα υλοποιούνταν όμως στο πλαίσιο της Ευρωπαϊκής Στρατηγικής για την Απασχόληση,. αποτελούσαν δε προγράμματα απόκτησης εργασιακής εμπειρίας για άνεργους απόφοιτους τριτοβάθμιας εκπαίδευσης και απόφοιτους Λυκείου και είχαν σκοπό την απόκτηση εργασιακής εμπειρίας εκ μέρους των ανέργων και στην συνέχεια την προσαρμογή των επαγγελματικών τους προσόντων στην εξέλιξη και τις ανάγκες της αγοράς εργασίας στον τομέα της ειδίκευσής τους.
 Σύμφωνα δε με την διάταξη 24 παρ.8 του Ν. 3200/2003, για την εφαρμογή των διατάξεων των άρθρων 7, 8 και 9 του Ν. 3051/2002 με τις οποίες τροποποιήθηκαν και συμπληρώθηκαν οι διατάξεις των άρθρων 17, 18 και 21 του Ν. 2190/1994, αντιστοίχως, ως χρόνος εμπειρίας θεωρείται και η συμμετοχή στα προγράμματα απόκτησης εργασιακής εμπειρίας (STAGE).
 Κατά συνέπεια και ο ίδιος ο νόμος τα χαρακτηρίζει ως προγράμματα απόκτησης εμπειρίας, το γεγονός δε αυτό έχει δεχτεί και η νομολογία των Διοικητικών Δικαστηρίων.
 Οι όροι υλοποίησης των εκπαιδευτικών αυτών προγραμμάτων καθορίζονταν με Κοινές Υπουργικές Αποφάσεις των Υπουργών Οικονομίας & Οικονομικών και Απασχόλησης και Κοινωνικής Προστασίας, η οποία όριζε το ύψος της ημερήσιας αποζημίωσης, τις ειδικότητες σε σχέση με τις θέσεις πρακτικής άσκησης, την διάρκεια, τον αριθμό και την ηλικία των δικαιούχων και κάθε άλλη αναγκαία λεπτομέρεια για την εφαρμογή του προγράμματος.
 Τυχόν δε ανανέωση των προγραμμάτων γινόταν για την ενίσχυση της απασχόλησης και την καταπολέμηση της ανεργίας και αποσκοπούσε στο να αποκτήσουν οι ασκούμενοι μεγαλύτερη εργασιακή εμπειρία και να λάβουν πρόσθετα μόρια για την μελλοντική επαγγελματική τους αποκατάσταση, καθότι η μοριοδότηση της εμπειρίας τους κατά την διαδικασία του ΑΣΕΠ ήταν ανάλογη του χρόνου άσκησής τους. Συνεπώς η ανανέωση του προγράμματος αποσκοπούσε καθαρά στην καλύτερη υλοποίηση του σκοπού αυτού και όχι στην καταστρατήγηση διατάξεων της εργατικής νομοθεσίας, που άλλωστε δεν ισχύουν καθότι πρόκειται για συμμετοχή σε πρόγραμμα και όχι για σχέση εξαρτημένης εργασίας. Για κάθε δε ασκούμενο αναγκαία προϋπόθεση για την ανανέωση της συμμετοχής του στο πρόγραμμα ήταν η ύπαρξη θετικής έκθεσης αξιολόγησης από τον Προϊστάμενο της Διεύθυνσης στην οποία είχε τοποθετηθεί ο ασκούμενος.
 Η σχετική νομοθετική εξουσιοδότηση – άρθρο 20 του Ν. 2639/1998 (ΦΕΚ Α ́205) – είναι ευρεία. Δεν έθετε λ.χ. ο νόμος κανένα αριθμητικό ή χρονικό περιορισμό ως προς τη συμμετοχή ενός ανέργου σε παρόμοια προγράμματα.
 Το πρώτο πρόγραμμα που συμμετείχαν, εγκρίθηκε με την υπ ́ αριθμ.. 31220/17.7.2007 ΚΥΑ των Υπουργών Οικονομίας & Οικονομικών και Απασχόλησης & Κοινωνικής Προστασίας. και αφορούσε την τοποθέτηση 8000 ανέργων σε ΟΤΑ Α’ και Β ́Βαθμού σε όλη την Ελλάδα,. είχε δε ως σκοπό να αποκτήσουν οι άνεργοι αυτοί εργασιακή εμπειρία στους εν λόγω Οργανισμούς σε διοικητικές υπηρεσίες και στην συνέχεια να προσαρμόσουν τα επαγγελματικά τους προσόντα στις ανάγκες της αγοράς εργασίας. Η διάρκεια του προγράμματος αυτού ορίστηκε στους δέκα οκτώ (18) μήνες εκ των οποίων ένας μήνας αφορούσε θεωρητική και πρακτική ενημέρωση και εξοικείωση με το εργασιακό περιβάλλον και οι υπόλοιποι δέκα επτά (17) μήνες αφορούσαν τοποθέτηση σε θέσεις του τομέα της ειδίκευσής τους για την απόκτηση της εργασιακής

type: other


text:
εμπειρίας.
 Το δεύτερο πρόγραμμα που συμμετείχαν εγκρίθηκε με την υπ ́ αριθμ. 17948/540/8.7.2009 ΚΥΑ που αποτέλεσε παράταση της ως άνω ΚΥΑ για 12 επιπλέον μήνες των ίδιων ως άνω Υπουργών και με τους ίδιους όρους
 . Στα πλαίσια των προγραμμάτων αυτών καθένας από τους αιτούσες υπέγραψε με τον Οργανισμό μας ως Υπεύθυνο Φορέα και μόνο και ο Δήμος Πέτρας ως Φορέα Υλοποίησης του προγράμματος, συμφωνητικά συνεργασίας. Η αιτούσα με τα αναφερόμενα στην αίτησή της συμφωνητικά τοποθετήθηκε για την άσκησή της σε διάφορες υπηρεσίες του Δήμου Πέτρας, γνωρίζοντας ότι μετά τη λήξη του συμφωνητικού συνεργασίας θα αποχωρούσε αυτοδικαίως σύμφωνα με το άρθρο 3 των ως άνω συμφωνητικών.
 Ο Οργανισμός μας ήταν υπεύθυνος φορέας επιφορτισμένος μόνο με τη διαχείριση, παρακολούθηση, αξιολόγηση και έλεγχο των προγραμμάτων. Δηλαδή ρόλος του Οργανισμού μας ήταν μόνο η επίβλεψη της εκτέλεσης του προγράμματος τόσο από τους συμμετέχοντες, όσο και από το φορέα υλοποίησης. Για το λόγο αυτό ο φορέας υλοποίησης όφειλε να αποστέλλει στον Οργανισμό μας μηνιαίο δελτίο παρουσιών του κάθε συμβαλλομένου, το οποίο περιελάμβανε τις εκ μέρους του ημέρες παρακολούθησης του προγράμματος και έκθεση αξιολόγησης της προόδου του σύμφωνα με το πρόγραμμα εργασιακής προσαρμογής έτσι ώστε να ελέγχεται η υλοποίηση του προγράμματος. Για τον λόγο αυτό η ενάγουσα υπέγραφε στο σχετικό βιβλίο κατά την ώρα προσέλευσής της στην υπηρεσία άσκησής της προκειμένου να συνταχθεί το μηνιαίο δελτίο παρουσίας της.
 Αντίθετα, ο Δήμος Πέτρας, ήταν ο φορέας υλοποίησης των προγραμμάτων, ο οποίος μόνος αυτός είχε αναλάβει την υποχρέωση να τοποθετήσει τη συμμετέχουσα στα προγράμματα για το χρονικό διάστημα που καθορίζονταν από τις οικίες ΚΥΑ, προκειμένου αυτή να αποκτήσει εργασιακή εμπειρία στο γνωστικό αντικείμενο αυτού.
 Είναι δε προφανές ότι εφόσον τα προγράμματα στα οποία συμμετείχε αφορούσαν την απόκτηση εργασιακής εμπειρίας σε διοικητικές υπηρεσίες Οργανισμών και λοιπών φορέων, η δραστηριότητα που ανατέθηκε στην αντίδικο προσιδιάζει στην δραστηριότητα των τακτικών διοικητικών υπαλλήλων, ήταν όμως ασκούμενη και όχι μισθωτή, η σχέση δε που την συνέδεε με το Ι.Κ.Α. δεν ήταν σχέση εργασίας, όπως μη νόμιμα ισχυρίζεται, αλλά σχέση κατάρτισης σε συνδυασμό με πρακτική άσκηση, ήτοι σχέση που προσιδιάζει με εκείνην της «μαθητείας».
 Κατά συνέπεια η δραστηριότητά της όπως περιγράφεται στην αγωγή της, ήτοι «γραμματειακή υποστήριξη και γενικά η διεκπεραίωση εγγράφων, γινόταν στα πλαίσια της άσκησής της προκειμένου να αποκτήσει εργασιακή εμπειρία ως υπάλληλος γραφείου διοικητικών καθηκόντων κάτω από την καθοδήγηση των διοικητικών υπαλλήλων που είχαν αναλάβει την θεωρητική και πρακτική τους άσκηση. Κατά την άσκηση της δραστηριότητας που της είχε ανατεθεί και στην οποία εκπαιδευόταν δεν κατείχε θέσεις ευθύνης ούτε είχε δικαίωμα να υπογράψει οιοδήποτε υπηρεσιακό έγγραφο.
 Συνεπώς σε καμία περίπτωση δεν κάλυπτε πάγιες και διαρκείς ανάγκες αλλά είχαν διατεθεί σε τακτικούς υπαλλήλους, οι οποίοι αποκλειστικά και μόνο κάλυπταν τις προαναφερόμενες ανάγκες και τους βοηθούσε με σκοπό όμως να αποκτήσει εργασιακή εμπειρία στο αντίστοιχο αντικείμενο.
 Κατά την διάρκεια δε της άσκησής της δεν είχε καμία ευθύνη για λάθη και παραλείψεις της, την ευθύνη για τις πράξεις της είχε αποκλειστικά ο εκπαιδευτής της διοικητικός υπάλληλος και ο Προϊστάμενος της Υπηρεσίας. Η εμπειρία που αποκτούσε στα πλαίσια του προγράμματος της προσέδιδε μόρια στις


text:
προκηρύξεις του ΑΣΕΠ και συνεπώς πρόκειται για απόκτηση εμπειρίας, η οποία αξιολογείτο με συγκεκριμένο τρόπο, ήτοι μέσω των θεσμοθετημένων διαδικασιών του ΑΣΕΠ.
 Η δε ασκούμενη εισέπραττε για την συμμετοχή της στο πρόγραμμα ημερήσια αποζημίωση που αποτελούσε εκπαιδευτικό επίδομα. το πρόγραμμα προέβλεπε χρονικό διάστημα απασχόλησης των ασκουμένων ώστε να δικαιολογείται και στους κοινοτικούς ελεγκτές το ύψος της ημερήσιας αποζημίωσής τους, η οποία δεν συνιστά αποδοχές αλλά εκπαιδευτικό επίδομα.. Μάλιστα αν ο ασκούμενος αποχωρούσε οικειοθελώς από το πρόγραμμα μέσα στους πέντε πρώτους μήνες αντικαθίστατο και ο αντικαταστάτης εκπαιδευόταν στην άσκηση εργασιακής εμπειρίας για τον υπόλοιπο χρόνο μέχρι την λήξη του προγράμματος.
 Επίσης προβλεπόταν για τους ασκούμενους από το πρόγραμμα ένα μεγάλο εύρος αδειών και απουσιών 40 ημέρες απουσίας και άδειας στο 18 μηνο, το οποίο δεν αντιστοιχεί σε καμία εργασιακή σχέση, πλέον δε αυτών των ημερών ελάμβαναν και πρόσθετη άδεια όταν συνέτρεχε λόγος. Το ημερήσιο εκπαιδευτικό επίδομα δεν υπόκειτο σε κρατήσεις φόρου και δεν αποτελούσε τεκμήριο διαβίωσης.
 Κατά συνέπεια, είναι παντελώς αναληθής και αβάσιμος ο ισχυρισμός της ότι η σχέση της είναι σχέση εξαρτημένης εργασίας και ότι καλύπτει πάγιες και διαρκείς ανάγκες του Δήμου Πέτρας.
 Και τούτο διότι, προκειμένου να αποκτήσουν εργασιακή εμπειρία ως υπάλληλοι γραφείου, που έχουν κατανεμηθεί, όπως είναι και ο σκοπός του προγράμματος, στην υλοποίηση του οποίου συμμετέχουν, είναι εύλογο να απασχολούνται με δραστηριότητες που φαίνεται να αποτελούν πάγιες ανάγκες της υπηρεσίας, όμως οι συγκεκριμένοι ασκούμενοι εκπαιδεύονται σε αυτές ακριβώς τις δραστηριότητες υπό την καθοδήγηση και επίβλεψη των προϊσταμένων και των διοικητικών υπαλλήλων προκειμένου να αποκτήσουν επαγγελματική εμπειρία και δεν έχουν καμία ευθύνη κατά την άσκηση της δραστηριότητας που τους έχει ανατεθεί. Τις προαναφερόμενες δε πάγιες ανάγκες καλύπτουν οι μόνιμοι τακτικοί υπάλληλοι οι οποίοι εκτελώντας την καθημερινή τους εργασία εκπαιδεύουν στην θεωρία και την πράξη την συμμετέχουσα στο ως άνω πρόγραμμα αιτούσα.
 Από όλα τα προαναφερθέντα προκύπτει ότι η αντίδικος είχε ενταχθεί σε πρόγραμμα εργασιακής εμπειρίας με συγκεκριμένη διάρκεια και με στόχο την αύξηση των πιθανοτήτων απορρόφησής της από την αγορά εργασίας, η δε τοποθέτησή της έγινε για την εκτέλεση του ως άνω προγράμματος (και μόνον) και όχι για την κάλυψη θέσεων εργασίας στο δημόσιο τομέα καλύπτοντας πάγιες και διαρκείς ανάγκες όπως αβάσιμα ισχυρίζεται.
 Εξάλλου, η παραδοχή της αντιδίκου ότι συμμετείχε σε εκπαιδευτικό πρόγραμμα και ότι δεν είχαν οποιαδήποτε εργασιακή σχέση με το Δήμο Πέτρας προκύπτει και από το γεγονός ότι αυτή ποτέ δεν διεκδίκησε να της καταβληθούν τα νόμιμα επιδόματα, που θα εδικαιούτο, αν υπήρχε σχέση εργασίας και όχι ένα απλό εκπαιδευτικό πρόγραμμα.
 Μολονότι, δηλαδή, με την υπ' αριθμ. 2026439/3480/ 0022/30.5-6.6.1997 ΚΥΑ (ΦΕΚ Β'462), οι διατάξεις του Ν. 2470/1997 (ΦΕΚ Α ́40) «αναμόρφωση μισθολογίου προσωπικού της Δημόσιας Διοίκησης και άλλες συναφείς διατάξεις», έχουν επεκταθεί και στο προσωπικό με σχέση εργασίας ιδιωτικού δικαίου που απασχολείται στο Δημόσιο, Ν.Π.Δ.Δ. και Ο.Τ.Α., η ενάγουσα δεν διεκδίκησε ποτέ τα νόμιμα επιδόματα που θα εδικαιούτο, βάσει των ανωτέρω διατάξεων, εάν υπήρχε, πράγματι, σχέση εργασιακή.
 Σε κάθε δε περίπτωση, δεν θα μπορούσε ποτέ να θεωρηθεί ότι μεταξύ της αντιδίκου και του Δήμου Πέτρας ή του Οργανισμού μας εγκαθιδρύθηκε οποιασδήποτε σχέση εργασιακή, δεδομένου ότι η


text:
αντίδικος δεν προσλήφθηκε με έγκυρες συμβάσεις εξαρτημένης εργασίας ορισμένου χρόνου ως διοικητικός υπάλληλος για κάλυψη παγίων αναγκών, απλώς υπέβαλλε αιτήσεις για συμμετοχή σε πρόγραμμα απόκτησης εργασιακής εμπειρίας και κατά συνέπεια δεν έχει τηρηθεί ο επιβαλλόμενος προς τούτο από το νόμο έγγραφος τύπος.
 Βάσει δε του άρθρου 80 του εν λόγω Κώδικα, «για το κύρος της συμβάσεως του Δημοσίου...που γεννά διαρκή υποχρέωση αυτού, απαιτείται η κατάρτισή της να γίνει με ιδιωτικό τουλάχιστον έγγραφο». Η παραβίαση αυτής της διάταξης, που συμβαίνει να είναι διάταξη δημοσίας τάξεως, βάσει του άρθρου 85 του Κώδικα Δημοσίου Λογιστικού, επάγεται την απόλυτη ακυρότητα της συμβάσεως.
 Συνεπώς εφόσον δεν καταρτίστηκε έγκυρη σύμβαση εργασίας ορισμένου χρόνου με την αντίδικο δεν ανανεώθηκε τέτοια σύμβαση συνεχής και αλληλοδιαδοχική όπως αβάσιμα ισχυρίζεται. Μάλιστα κατά την άσκησή της κατά τον χρόνο παράτασης του πρώτου προγράμματος δεν καταρτίστηκε ούτε συμφωνητικό συνεργασίας της αντιδίκου.
 3. Πέραν όμως της έλλειψης των τυπικών στοιχείων για τη σύναψη σύμβασης εργασίας η ίδια η υπόσταση της σχέσης άσκησης για την απόκτηση εργασιακής εμπειρίας δεν δικαιολογεί τον χαρακτηρισμό της ως σύμβασης εργασίας ειδικότερα (όπως περιγράφεται και στους όρους του προγράμματος) :
 (α) Οι ασκούμενοι δεν έχουν ωράριο αλλά η εργασιακή εμπειρία τους δεν θα υπερβαίνει τις επτά ώρες ημερησίως τις πέντε ημέρες την εβδομάδα και δεν θα πραγματοποιείται σε βραδινές ώρες (πλέον της 22ας)
 (β) Οι ασκούμενοι δικαιούνται 40 ημέρες απουσίας δικαιολογημένα ή αδικαιολόγητα χωρίς να τους καταβάλλεται αποζημίωση και χωρίς υποχρέωση παράτασης του προγράμματος, καθ’ όλη την διάρκεια του προγράμματος
 (γ) Οι ασκούμενοι λαμβάνουν ημερήσια αποζημίωση και όχι μισθό
 (δ) Οι ασκούμενοι μπορούν να λάβουν άδεια διακοπών έως 40 εργάσιμες ημέρες με αντίστοιχη παράταση του προγράμματος
 (ε) Για τον έλεγχο του προγράμματος κάθε μήνα ο φορέας υλοποίησης υποχρεούται να αποστέλλει μηνιαίο δελτίο παρουσίας του ασκούμενου το οποίο περιλαμβάνει τις ημέρες παρακολούθησης του προγράμματος και έκθεση αξιολόγησης της προόδου του σύμφωνα με το πρόγραμμα εργασιακής προσαρμογής
 (στ) Οι ασκούμενοι δεν κατέχουν θέσεις ευθύνης επικουρούν το βασικό διοικητικό προσωπικό και εκ των πραγμάτων επιχειρούν τις αντίστοιχες ενέργειες τους στα πλαίσια της διαδικασίας απόκτησης εργασιακής εμπειρίας (επισημαίνεται ότι η απόκτηση εμπειρίας για τον ασκούμενο σημαίνει δράση και όχι παρακολούθηση του έργου του μόνιμου προσωπικού αντίστοιχα η δράση δεν συνεπάγεται κάλυψη παγίων και διαρκών αναγκών αλλά επιβοηθητική λειτουργία στα πλαίσια της εκπαίδευσης στην πράξη)
 Από όλα τα προεκτεθέντα συνάγεται ότι ουδεμία σχέση εξαρτημένης εργασίας υπάρχει μεταξύ των αιτούντων και του ΟΑΕΔ.
 4. Αλλά ακόμη και αν γινόταν δεκτό ότι η σχέση της αντιδίκου δεν ήταν σχέση μαθητείας αλλά σχέση εξαρτημένης εργασίας, οι συμβάσεις αυτής ήταν ορισμένου χρόνου, καθότι είχαν συναφθεί στο πλαίσιο ενός ειδικού δημόσιου προγράμματος κατάρτισης και επαγγελματικής εκπαίδευσης περιορισμένης χρονικής διάρκειας και περιορισμένων χρηματικών πόρων. Ως εκ τούτου νόμιμα καταρτίστηκαν ως συμβάσεις ορισμένου χρόνου διότι η ορισμένη διάρκειά τους επιβαλλόταν από την φύση τους και τον σκοπό τους.
 Αλλά ακόμη και αν γινόταν δεκτό ότι η σχέση της αντιδίκου ήταν σχέση εξαρτημένης εργασίας ορισμένου χρόνου, και πάλι σε καμία περίπτωση δεν μπορεί να γίνει δεκτό ότι ο Οργανισμός μας είχε το ρόλο του εργοδότη αυτών, αφού ούτε διευθυντικό δικαίωμα ασκούσε επ’


text:
αυτής, ούτε καθόριζε ή γνώριζε τα επιμέρους στοιχεία της δήθεν απασχόλησής της, ούτε άλλωστε τα λοιπά κριτήρια της έννοιας του «εργοδότη».
 Συνεπώς είναι αβάσιμος ο ισχυρισμός της αντιδίκου ότι η παρεχόμενη δήθεν εργασία της εξυπηρετεί πάγιες και διαρκείς ανάγκες του Δήμου Πέτρας και ότι για τον λόγο αυτό οι συμβάσεις της μαζί του, εν όψει των ορισμών της οδηγίας, είναι αορίστου χρόνου καθότι η κατάρτιση των παραπάνω συμβάσεων ως ορισμένου χρόνου δικαιολογείται από συγκεκριμένους αντικειμενικούς λόγους, όπως οι προαναφερόμενοι.
 Αλλά ακόμη και αν κρινόταν ότι η σχέση της αντιδίκου αποτελεί σχέση εργασίας, στην οποία κάλυπτε δήθεν πάγιες και διαρκείς ανάγκες, η σχέση της δεν θα μπορούσε νόμιμα να μετατραπεί σε σύμβαση αορίστου χρόνου, καθόσον η μετατροπή των συμβάσεων ως αορίστου χρόνου είναι νομικά αδύνατη ως απαγορευμένη από το Σύνταγμα και τον νόμο 2190/1994 (ΑΠ 18/2006, 19/2007,113/2009).
 Και τούτο διότι, με την διάταξη της παραγράφου 8 του άρθρου 103 του Συντάγματος, που προστέθηκε κατά την πρόσφατη αναθεώρηση απαγορεύεται ρητά η με νόμο μονιμοποίηση των εργαζομένων με σχέση εργασίας ιδιωτικού δικαίου στο Δημόσιο και στον ευρύτερο Δημόσιο τομέα καθώς και η μετατροπή των συμβάσεων εργασίας ορισμένου χρόνου σε αορίστου.
 Επομένως είναι μη νόμιμη η επιδιωκόμενη μετατροπή της σύμβασης της αντιδίκου σε αορίστου χρόνου, αφενός λόγω των πιο πάνω συνταγματικών διατάξεων και αφετέρου της, κατά τα προεκτιθέμενα, προσαρμογής της ελληνικής νομοθεσίας προς την Οδηγία 1999/70/ΕΚ του Συμβουλίου, η οποία δεν επιβάλλει το χαρακτηρισμό των συμβάσεων εργασίας ορισμένου χρόνου, έστω και αν αυτές καλύπτουν πάγιες και διαρκείς ανάγκες, ως συμβάσεων εργασίας αορίστου χρόνου(ΑΠ 113/2009).
 Κατόπιν των ανωτέρω είναι αβάσιμο το αίτημα της αντιδίκου να υποχρεωθεί το Ι.Κ.Α. και ο Οργανισμός μας εις ολόκληρο να καταβάλουν μισθούς υπερημερίας, επίδομα αδείας, δώρα Πάσχα και Χριστουγέννων ετών 2008, 2009 και 2010 καθώς και να της καταβάλουν τις νόμιμες αποδοχές της.
 Ε. Επειδή ο Οργανισμός μας σύμφωνα με το άρθρο 14 παρ. 1 του ν.1545/1985, άρθρο 19 παρ.2 του ν. 2224/1994 και άρθρο 28 παρ.4 ν. 2579/1998 έχει όλα τα προνόμια του ελληνικού Δημοσίου και ως εκ τούτου απαλλάσσεται από ένσημα , τέλη, δικηγορικές προεισπράξεις κλπ.
 Επειδή αρνούμαστε καθ’ ολοκληρίαν τις προτάσεις και ισχυρισμούς της αντιδίκου.
 Να γίνουν δεκτές οι προτάσεις, ενστάσεις και ισχυρισμοί μας με σκοπό να απορριφθεί η από ............ αγωγή της αντιδίκου κατά του Οργανισμού μας. Και. Να καταδικαστεί αυτή στην δικαστική μας δαπάνη.
 Κατερίνη, 18/5/2011
 ΟΙ ΠΛΗΡΕΞΟΥΣΙΟΙ ΔΙΚΗΓΟΡΟΙ ΤΟΥ Ο.Α.Ε.Δ.
 ΑΠΕΡΦΘΗΣΑΝ ΟΙ ΑΓΩΓΕΣ ΜΕ ΤΙΣ ΥΠ ΑΡΙΘ 167 ΚΑΙ 168 ΤΟΥ 2011
 ΑΠΟΦΑΣ ΤΟΥ ΜΟΝΟΜΕΛΟΥΣ ΠΡΩΤΟΔΙΚΕΙΟΥ ΚΑΤΕΡΙΝΗΣ -
 ΔΙΚΗΓΟΡΟΣ ΤΟΥ ΟΑΕΔ Ο ΔΗΜΗΤΡΗΣ ΚΑΛΑΙΤΖΗΣ
 ΑΛΛΗ ΑΠΟΦΑΣΗ
 ΜΠρΝάξου - Εργαζόμενοι σε ΟΤΑ με stage. Συμβάσεις μαθητείας - μη δυνατή η
 μονιμοποίηση.
 ΝΑΞΟΥ Αριθμός 56/2010
 ΜΟΝΟΜΕΛΕΣ ΠΡΩΤΟΔΙΚΕΙΟ ΝΑΞΟΥ
 ΕΙΔΙΚΗ ΔΙΑΔΙΚΑΣΙΑ ΕΡΓΑΤΙΚΩΝ ΔΙΑΦΟΡΩΝ ΣΥΓΚΡΟΤΗΘΗΚΕ
 από τη Δικαστή, Δέσποινα Σκαρλάτου, Πρωτοδίκη, που ορίστηκε από την Πρόεδρο του
 Πρωτοδικείου και τη Γραμματέα Ευαγγελία Ζούλη. ΣΥΝΕΔΡΙΑΣΕ δημόσια, στο
 ακροατήριο του, την 15η Οκτωβρίου 2010, για να δικάσει την υπόθεση: ΤΩΝ
 ΕΝΑΓΟΝΤΩΝ:1)....... ........ .. κατοίκου Χώρας Νάξου και 2) ..... ...... του .....,
 κατοίκου ...... Νάξου, οι οποίες παραστάθηκαν μετά του πληρεξούσιου δικηγόρου
 ΤΩΝ ΕΝΑΓΟΜΕΝΩΝ: 1) Νομικού Προσώπου Δημοσίου
 Δικαίου (ΟΤΑ


text:
Α' Βαθμού), με την επωνυμία "Δήμος .......", που εδρεύει
 στο .... Νάξου και εκπροσωπείται νόμιμα, το οποίο δεν παραστάθηκε και 2)
 Νομικού Προσώπου Δημοσίου Δικαίου, με την επωνυμία "ΟΡΓΑΝΙΣΜΟΣ
 ΑΠΑΣΧΟΛΗΣΕΩΣ ΕΡΓΑΤΙΚΟΥ ΔΥΝΑΜΙΚΟΥ" (Ο.Α.Ε.Δ.), που εδρεύει στον ¶λιμο
 Αττικής και εκπροσωπείται νόμιμα, το οποίο εκπροσωπήθηκε από τους πληρεξούσιους
 δικηγόρους του, Ελένη Χαραλαμποπούλου (Πειραιώς) και Ιωάννη Δέτση (Νάξου), ο
 οποίος νομιμοποίησε την πρώτη. Οι ενάγουσες ζητούν να γίνει δεκτή η από
 11-07-2010 αγωγή τους, που κατατέθηκε στη Γραμματεία του Δικαστηρίου τούτου με
 αριθμό καταθέσεως 447/2010, η οποία προσδιορίστηκε για την αναφερομένη στην
 αρχή της παρούσας δικάσιμο. Κατά τη συζήτηση της υποθέσεως οι πληρεξούσιοι
 δικηγόροι των διαδίκων, ζήτησαν να γίνουν δεκτά όσα αναφέρονται στα πρακτικά
 και στις προτάσεις τους.
 Οπως προκύπτει από την υπ' αρ. 6287/13.07.2010
 έκθεση επίδοσης του δικαστικού επιμελητή του Πρωτοδικείου Σύρου Ευθυμίου
 Καραμπίνη, που προσκομίζουν και επικαλούνται οι ενάγουσες, ακριβές επικυρωμένο
 αντίγραφο της από 11-07-2010 και με αριθμό κατάθεσης δικογράφου 447/2010 αγωγής
 με πράξη ορισμού δικασίμου και κλήση προς συζήτηση επιδόθηκε νόμιμα και
 εμπρόθεσμα στο πρώτο εναγόμενο για τη δικάσιμο που αναφέρεται στην αρχή της
 παρούσας. Το τελευταίο όμως δεν εμφανίστηκε κατά την εκφώνηση της υπόθεσης από
 τη σειρά του πινακίου κατά την ως άνω ημερομηνία, ούτε εκπροσωπήθηκε από
 πληρεξούσιο δικηγόρο και επομένως πρέπει να δικαστεί ερήμην {άρθρο 271 παρ. 1
 ΚΠολΔ. Ωστόσο, το Δικαστήριο πρέπει να προχωρήσει στη συζήτηση της υπόθεσης,
 σαν να ήταν όλοι οι διάδικοι παρόντες (άρθρο 270 παρ.1 εδ. τελ. ΚΠολΔ). Επειδή,
 από το συνδυασμό των διατάξεων των άρθρων 648 και 669 ΑΚ προκύπτει, ότι σύμβαση
 εξαρτημένης εργασίας υφίσταται όταν, κατά τους όρους τής σχετικής συμφωνίας οι
 συμβαλλόμενοι αποβλέπουν στην παροχή της συμφωνηθείσας εργασίας του μισθωτού,
 οι δε παρεχόμενες από τον συμβληθέντα εργοδότη οδηγίες, αναφορικά με τον τρόπο,
 τον τόπο και το χρόνο παροχής της είναι δεσμευτικές για τον εργαζόμενο, ο
 οποίος είναι υποχρεωμένος να ακολουθεί αυτές και να δέχεται την άσκηση ελέγχου
 για τη διαπίστωση της συμμορφώσεως του προς αυτές και της επιμελούς γενικά
 εκτελέσεως της εργασίας. Κύριος σκοπός της εργασιακής συμβάσεως είναι η παροχή
 εργασίας από το μισθωτό και σ' αυτό αποβλέπουν οι συμβαλλόμενοι.
 Κατά τούτο διαφέρει η σύμβαση εξαρτημένης
 εργασίας από τη σύμβαση μαθητείας με την οποία επιδιώκεται κυρίως η εκπαίδευση
 ή η επιστημονική προσαρμογή και ειδίκευση του μαθητευόμενου, στοιχεία τα οποία
 προσδιορίζουν σ' αυτές τις έννομες σχέσεις την ιδιοτυπία τους. Δεν είναι δε
 ασυμβίβαστη και στην εκπαιδευτική σχέση η παροχή κατόπιν συμφωνίας των
 συμβαλλομένων αμοιβής και ασφαλίσεως του εκπαιδευομένου (ΑΠ 581/2009 ΝΟΜΟΣ. Από
 τις ίδιες πιο πάνω διατάξεις προκύπτει ότι, σχέση εργασίας αορίστου χρόνου,
 υπάρχει, όταν οι συμβαλλόμενοι δεν έχουν συμφωνήσει ορισμένη διάρκεια για την
 παροχή της εργασίας, ούτε η χρονική αυτή διάρκεια συνάγεται από το είδος και το
 σκοπό της εργασίας. Αντίθετα η σύμβαση εργασίας είναι ορισμένου χρόνου, όταν
 συνομολογείται η διάρκεια αυτής μέχρις ορισμένου χρονικού σημείου ή μέχρι της
 επελεύσεως ορισμένου μέλλοντος και βέβαιου γεγονότος ή της εκτελέσεως ορισμένου
 έργου, μετά την περάτωση του οποίου ή την επέλευση του βέβαιου γεγονότος ή του
 χρονικού σημείου, παύει να ισχύει αυτοδικαίως.
 Επομένως, η διάρκεια της συμβάσεως εργασίας
 αορίστου χρόνου είναι σαφώς καθορισμένη,


text:
είτε γιατί συμφωνήθηκε ρητά ή σιωπηρά,
 είτε γιατί προκύπτει από το είδος και το σκοπό της σύμβασης εργασίας.
 Χαρακτηριστικό της σύμβασης εργασίας ορισμένου χρόνου είναι ότι τα μέρη γνωρίζουν
 επακριβώς το χρονικό σημείο της λήξης της. Η σύμβαση αυτή παύει αυτοδικαίως,
 σύμφωνα με το άρθρο 669 παρ. 1 ΑΚ, όταν λήξει ο χρόνος για τον οποίο
 συνομολογήθηκε, χωρίς να χρειάζεται καταγγελία της και καταβολή αποζημιώσεως. Ο
 ορθός δε νομικός χαρακτηρισμός της σύμβασης, ως κατ' εξοχήν έργο της
 δικαιοδοτικής λειτουργίας ανήκει στο δικαστήριο, το οποίο μη δεσμευόμενο
 από το χαρακτηρισμό που προσέδωσαν τα συμβαλλόμενα μέρη, κρίνει ερμηνεύοντας το
 περιεχόμενο της, όπως απαιτούν η καλή πίστη και τα συναλλακτικά ήθη και οι
 περιστάσεις, υπό τις οποίες έχει συναφθεί η σύμβαση (ΟλΑΠ 18/2006).
 Εξάλλου, κατά το αρθρ.8 §§ 1 και 3 του Ν.
 2112/1920, όπως αυτό έχει τροποποιηθεί και αυθεντικώς ερμηνευτεί (ν. 4558/1920,
 άρθρο 11 α.ν. 547/1937), οι διατάξεις του νόμου αυτού περί υποχρεωτικής
 καταγγελίας της συμβάσεως εργασίας αόριστου χρόνου εφαρμόζονται και επί
 συμβάσεως εργασίας ορισμένου χρόνου, όταν ο καθορισμός διάρκειας αυτής δεν
 δικαιολογείται αλλά τέθηκε σκοπίμως προς καταστρατήγηση των περί υποχρεωτικής
 καταγγελίας διατάξεων. Στην περίπτωση αυτή ανακύπτει ακυρότητα ως προς τον
 καθορισμό της ορισμένης χρονικής διάρκειας της συμβάσεως και θεωρείται ότι έχει
 καταρτισθεί ενιαία σύμβαση αόριστου χρόνου με τις επακόλουθες συνέπειες περί
 απολύσεως με καταγγελία και καταβολή αποζημιώσεως. Η τελευταία αυτή διάταξη
 όμως δεν εφαρμόζεται όταν η σύμβαση εργασίας καταρτίζεται υποχρεωτικά από τον
 νόμο ως ορισμένης διάρκειας, διότι στην περίπτωση αυτή δεν μπορεί να γίνει
 λόγος για αδικαιολόγητο χαρακτηρισμό της συμβάσεως ως ορισμένης διάρκειας ούτε
 η σύμβαση του προσληφθέντος υποχρεωτικά κατά νόμο μισθωτού νια ορισμένο χρόνο
 μετατρέπεται σε σύμβαση αόριστου χρόνου ακόμη και αν αυτός χρησιμοποιήθηκε για
 εκτέλεση έργου που εξυπηρετεί πάγιες και διαρκείς ανάγκες του εργοδότη.
 Κατά το αρθρ. 21 § 1 του Ν. 2190/1994 οι δημόσιες
 υπηρεσίες και τα νομικά πρόσωπα του αρθρ. 14 § 1 του ίδιου νόμου, (όλοι δηλαδή
 οι φορείς του δημόσιου τομέα, ανάμεσα στους οποίους περιλαμβάνονται οι
 οργανισμοί τοπικής αυτοδιοίκησης πρώτου βαθμού, όπως το πρώτο των εναγομένων),
 όπως αυτός οριοθετείται με τις διατάξεις του άρθρ. 1 § 6 του Ν. 1256, (όπως
 συμπληρώθηκε μεταγενεστέρως), επιτρέπεται να απασχολούν προσωπικό με σύμβαση
 εργασίας ιδιωτικού δικαίου ορισμένου χρόνου για την αντιμετώπισή εποχιακών
 ή άλλων περιοδικών ή πρόσκαιρων αναγκών, υπό τις προϋποθέσεις και τη διαδικασία
 των επόμενων παραγράφων. Κατά την παρ. 2 του άρθρου αυτού η διάρκεια της
 απασχόλησης του προσωπικού της παρ. 1 δεν μπορεί να υπερβεί τους 8 μήνες μέσα
 σε συνολικό χρόνο 12 μηνών. Στις περιπτώσεις προσωρινής πρόσληψης προσωπικού
 για αντιμετώπιση κατά της ισχύουσες διατάξεις κατεπειγουσών αναγκών λόγω
 απουσίας προσωπικού ή κένωσης θέσεων, η διάρκεια της απασχόλησης δεν μπορεί να
 υπερβεί τους 4 μήνες για το ίδιο άτομο, παράταση δε ή σύναψη νέας συμβάσεως
 κατά το αυτό ημερολογιακό έτος ή μετατροπή σε σύμβαση αόριστου χρόνου είναι
 Κατά την παράγραφο 3 του ίδιου άρθρου, όταν
 πρόκειται για προσωπικό που προσλήφθηκε για εκτέλεση προγραμμάτων η έργων που
 χρηματοδοτούνται ή επιδοτούνται από διεθνείς οργανισμούς ή ερευνητικών
 προγραμμάτων ή προγραμμάτων τεχνικής βοήθειας ή για την εκπλήρωση υποχρεώσεων
 από συμβάσεις με διεθνείς


text:
οργανισμούς, επιτρέπεται οι σχετικές συμβάσεις να
 είναι διάρκειας ενός έτους και να παρατείνονται μέχρι το τέλος του προγράμματος
 ή του έργου ή την εκπλήρωση της ανειλημμένης υποχρέωσης. Στη συνέχεια, στην
 παράγραφο, 4 του ίδιου άρθρου ορίζεται ότι τα όργανα υποχρεούνται να παύσουν να
 καταβάλουν τις αποδοχές στο προσωπικό που συμπλήρωσε την άνω οριζόμενη διάρκεια
 απασχόλησης, άλλως καταλογίζονται στα ίδια οι αποδοχές που καταβλήθηκαν και
 τέλος, ότι οι προϊστάμενοι ή άλλα αρμόδια όργανα που ενεργούν κατά παράβαση των
 προηγουμένων παραγράφων διώκονται για παράβαση καθήκοντος κατ' άρθρο 259 ΠΚ.
 Εξάλλου, με τις διατάξεις του αρθρ. 103 παρ. 2
 του Συντ. επιβάλλεται να υπάρχει νομοθετική πρόβλεψη οργανικών θέσεων για την
 κάλυψη πάγιων και διαρκών αναγκών του Δημοσίου, των ΟΤΑ και λοιπών ΝΠΔΔ, κατ'
 εξαίρεση δε μπορεί να προβλέπεται από ειδικό νόμο για να καλυφθούν απρόβλεπτες
 και επείγουσες ανάγκες με προσωπικό που προσλαμβάνεται για ορισμένη
 χρονική περίοδο με σχέση ιδιωτικού δικαίου, ενώ με την παρ. 3 του ίδιου άρθρου
 γίνεται πρόβλεψη για την πλήρωση οργανικών θέσεων ιδιωτικού επιστημονικού και
 τεχνικού προσωπικού με πρόσωπα που προσλαμβάνονται με σχέση ιδιωτικού δικαίου.
 Εξάλλου, με την αναθεώρηση του Συντάγματος του έτους 2001 και με σκοπό τη
 μέγιστη δυνατή διασφάλιση των συνταγματικών αρχών της ισότητας ενώπιον του
 νόμου, της αξιοκρατίας και τις διαφάνειας στις προσλήψεις στο δημόσιο και στον
 ευρύτερο δημόσιο τομέα, προστέθηκε στο άρθρο 103 αυτού η παράγραφος 7, που
 προβλέπει ότι η πρόσληψη υπαλλήλων στο Δημόσιο,(συνεπώς και στους ΟΤΑ), γίνεται
 είτε με διαγωνισμό είτε με επιλογή σύμφωνα με προκαθορισμένα και αντικειμενικά
 κριτήρια και υπάγεται στον έλεγχο της Ανεξάρτητης Αρχής. Επίσης στο ίδιο ως άνω
 άρθρο προστέθηκε και παρ. 8, με της οποίας τα εδάφια α ́ και γ ́ ορίζεται ότι
 νόμος ορίζει τους όρους και τη χρονική διάρκεια των σχέσεων εργασίας ιδιωτικού
 δίκαιου στο Δημόσιο και στον ευρύτερο δημόσιο τομέα, όπως αυτός καθορίζεται
 κάθε φορά για την κάλυψη, είτε οργανικών θέσεων και πέραν των προβλεπομένων
 στην παρ. 3 εδ. α' αυτού, είτε πρόσκαιρων, είτε απροβλέπτων και επειγουσών
 αναγκών κατά την παρ. 2 εδ. β', αυτού.
 Απαγορεύεται η από το νόμο μονιμοποίηση
 προσωπικού, που υπάγεται στο πρώτο εδάφιο ή τη μετατροπή των συμβάσεων του σε
 αορίστου χρόνου. Ετσι με την αναθεώρηση αυτή του άρθρου 103 του Συντάγματος η
 Ζ' Αναθεωρητική Βουλή επέβαλε στον κοινό νομοθέτη και στη Διοίκηση αυστηρούς
 όρους σχετικά με την πρόσληψη προσωπικού για την κάλυψη λειτουργικών αναγκών
 του Δημοσίου και του ευρύτερου δημοσίου τομέα. Στους προαναφερόμενους κανόνες,
 τους οποίους πρώτος διατύπωσε ο κοινός νομοθέτης με τις διατάξεις του ν.
 2190/1994, και οι οποίες ήδη κατέστησαν συνταγματικού επιπέδου, υπάγεται ενόψει
 της σαφούς διατύπωσης του άρθρου 103 παρ. 7 και 8 του Συντάγματος, τόσο το
 προσωπικό που συνδέεται με το Δημόσιο, τους ΟΤΑ και τα άλλα νομικά πρόσωπα του
 ευρύτερου δημόσιου τομέα με υπαλληλική σχέση δημοσίου δικαίου, όσο και το
 προσωπικό που προσλαμβάνεται με σύμβαση εργασίας ιδιωτικού δικαίου για την
 πλήρωση οργανικών θέσεων, σύμφωνα με το, άρθρο 103 παρ. 3 και 8 του
 Οπως προκύπτει από τις σχετικές
 προπαρασκευαστικές εργασίες, ο αναθεωρητικός νομοθέτης, θέλησε να αποτρέψει τη
 συνέχιση μιας συνήθους πρακτικής του παρελθόντος, κατά την οποία


text:
αρχικώς
 προσλαμβανόταν προσωπικό με σύμβαση εργασίας ιδιωτικού δικαίου και ορισμένου
 χρόνου, για την κάλυψη, τυπικά πρόσκαιρων και απρόβλεπτων ή επειγουσών αναγκών,
 κατά παράβαση του άρθρου 103 παρ. 2 του Συντάγματος, άλλα και κοινής νομοθεσίας
 (άρθ. 56 έως 82 του π.δ. 410/1988), στη συνέχεια διαπιστωνόταν ότι οι ανάγκες
 αυτές είναι πάγιες και διαρκείς και τελικά, για την κάλυψη των εν λόγω αναγκών,
 "τακτοποιούνταν" το κατά τον ως άνω τρόπο προσλαμβανόμενο προσωπικό,
 είτε με τη μετατροπή των συμβάσεων εργασίας ορισμένου χρόνου σε συμβάσεις
 αορίστου, είτε με τον διορισμό του ως μόνιμου δημοσιοϋπαλληλικού, κατ'
 αποκλεισμό άλλων ενδιαφερομένων, που θα μπορούσαν να διεκδικήσουν τις ίδιες
 θέσεις, βάσει των παγίων διατάξεων της εκάστοτε ισχύουσας νομοθεσίας (βλ.
 Πρακτικά Συνεδριάσεως της Βουλής ΡΜΔ/21-3-2001, σελ. 731, 744, 754, 755 και
 ΡΜΕ/21- 3-2001, σελ. 768, 771, 772, 782).
 Ετσι, μέλημα του αναθεωρητικού νομοθέτη ήταν να
 αποτρέψει τη μετατροπή των συμβάσεων εργασίας ορισμένου χρόνου σε συμβάσεις
 αορίστου χρόνου, όχι απλώς αυτών που κάλυπταν παροδικές και απρόβλεπτες ανάγκες
 άλλα και εκείνων που πράγματι κάλυπταν πάγιες και διαρκείς ανάγκες. Για να
 αποτρέψει λοιπόν τη συνέχιση της πιο πάνω πρακτικής, ο αναθεωρητικός νομοθέτης
 πρόσθεσε την προ μνημονευόμενη διάταξη του εδαφ. γ ́ της παρ/φου 8 του άρθρου
 103 του Συντάγματος, η οποία πλέον αδιακρίτως απαγορεύει την από το νόμο ακόμα
 μονιμοποίηση του κατά τον προαναφερόμενο τρόπο προσλαμβανόμενου προσωπικού ή τη
 μετατροπή των συμβάσεων εργασίας ορισμένου χρόνου σε συμβάσεις αόριστου
 χρόνου. Δηλαδή, η απαγόρευση αυτή καταλαμβάνει και την περίπτωση που οι
 εργαζόμενοι με συμβάσεις εργασίας ορισμένου χρόνου, απασχολούνται στην
 πραγματικότητα για την κάλυψη πάγιων και διαρκών αναγκών του δημόσιου τομέα.
 Από τα ανωτέρω συνάγεται, ότι διαδοχικές συμβάσεις εργασίας ορισμένου, χρόνου,
 που συνάπτονται υπό την ισχύ των εν λόγω διατάξεων των άρθρων 103 του
 Συντάγματος και 21 του ν. 2190/1994 με το Δημόσιο, τους ΟΤΑ, όπως το πρώτο
 εναγόμενο, και όλους τους υπόλοιπους φορείς, που ανήκουν στον ευρύτερο δημόσιο
 τομέα, δεν μπορούν να μετατραπούν σε συμβάσεις, αορίστου χρόνου, έστω και αν
 αυτές καλύπτουν πάγιες και διαρκείς και όχι πρόσκαιρες ή απρόβλεπτες ανάγκες.
 Επίσης, δεν είναι δυνατή η εκτίμηση των συμβάσεων
 αυτών κατ' ορθό νομικό χαρακτηρισμό της έννομης σχέσης κατά τη διαδικαστική
 διαδικασία, ως συμβάσεων αορίστου χρόνου στην περίπτωση που καλύπτουν
 πάγιες και διαρκείς ανάγκες, αφού εργοδότης βάσει των ως άνω διατάξεων, δεν
 έχει πλέον ευχέρεια για τη σύναψη συμβάσεως αορίστου χρόνου. Τυχόν αντίθετη
 ερμηνεία, ότι δηλαδή συμβάσεις εργασίας ορισμένου χρόνου μπορούν να
 αναγνωρίζονται, κατ' ορθό νομικό, χαρακτηρισμό, ως συμβάσεις αορίστου χρόνου
 και μετά την ως άνω συνταγματική μεταρρύθμιση, θα είχε ως συνέπεια τη διαιώνιση
 ενός αποδοκιμασμένου από τον αναθεωρητικό νομοθέτη φαινομένου. Στις συμβάσεις
 αυτές υπό την ισχύ των παραπάνω διατάξεων των αρθρ. 21 του Ν. 2190/1994 και 103
 του Συντ. δεν είναι δυνατή η εφαρμογή της προπαρατεθείσας διάταξης του άρθρ. 8
 του Ν. 2112/1920 (ΑΠ 422/2010, ΑΠ 271/2009 ΝΟΜΟΣ). Περαιτέρω, από τις διατάξεις
 του άρθρου 189 παρ. 3 και ήδη 249 παρ. 1 και 3 της Ενοποιημένης απόδοσης της
 Συνθήκης της Ε.Ο.Κ. προκύπτει, ότι οι οδηγίες αποτελούν παράγωγο κοινοτικό
 δίκαιο και δεσμεύουν κάθε κράτος-μέλος της Κοινότητας, στο οποίο απευθύνονται,
 καθόσον αφορούν το επιδιωκόμενο αποτέλεσμα, αλλά


text:
αφήνουν την επιλογή του τύπου
 και των μέσων στην αρμοδιότητα των εθνικών αρχών.
 Γι' αυτό απευθύνονται κατ' ανάγκην, όχι απ'
 ευθείας προς τους ιδιώτες, θεσπίζοντας δικαιώματα και υποχρεώσεις τους, αλλά
 μόνο προς τα κράτη μέλη, αφού μόνο αυτά έχουν τη δυνατότητα να λάβουν τα μέτρα,
 με τα οποία θα καταστεί εφικτή η επίτευξη του επιδιωκόμενου αποτελέσματος. Το
 κράτος-μέλος, που είναι αποδέκτης της οδηγίας, έχει την υποχρέωση να
 πραγματοποιήσει το αποτέλεσμα αυτό μέσα στην τασσόμενη προθεσμία, με μέσα,
 όμως, τα οποία, αυτό θα επιλέξει. Αν η οδηγία περιέχει κανόνες σαφείς και
 ορισμένους, δεκτικούς απευθείας εφαρμογής (δηλαδή χωρίς αιρέσεις ή περιθώρια
 επιλογής), η παράλειψη του εθνικού νομοθέτη, να την εκτελέσει εμπρόθεσμα,
 συνεπάγεται την άμεση ισχύ της στην εσωτερική έννομη τάξη του κράτους μέλους
 που είναι ο παραλήπτης αυτής. Η ισχύς της όμως εκτείνεται μόνο κατά του κράτους
 μέλους που παρέλειψε να την καταστήσει "εθνικό δίκαιο" και των
 αντίστοιχων κρατικών φορέων. Δεν εκτείνεται και στις μεταξύ των ιδιωτών
 σχέσεις. Είναι δηλαδή κάθετη και όχι οριζόντια. Η οριζόντια ισχύς αυτής ολοκληρώνεται
 μόνο με την έκδοση πράξεως του εθνικού νομοθέτη που μετατρέπει την οδηγία σε
 κανόνα του εσωτερικού δικαίου (ΟλΑΠ 23/1998).
 Περαιτέρω, στις 10-7-1999 δημοσιεύτηκε στην
 Εφημερίδα των Ευρωπαϊκών Κοινοτήτων η Οδηγία 1999/70/ΕΚ του Συμβουλίου της
 28-6-1999, ύστερα από τη συμφωνία - πλαίσιο, την οποία συνήψαν στις 18-3-1999
 οι διεπαγγελματικές οργανώσεις γενικού χαρακτήρα CES, UNICH και CEEP, στο άρθρο
 2 της οποίας ορίζεται ότι στα κράτη μέλη παρέχεται προθεσμία συμμορφώσεως προς
 το περιεχόμενο της Οδηγίας αυτής έως τις 10-7-2001, με δυνατότητα παράτασης της
 εν λόγω προθεσμίας έως τις 10-7-2002, της οποίας (δυνατότητας) η Ελλάδα έκαμε
 χρήση. Στο προοίμιο της οδηγίας αυτής αναφέρεται, μεταξύ, άλλων, ότι τα μέρη
 της παρούσας συμφωνίας αναγνωρίζουν, ότι οι συμβάσεις αόριστου χρόνου είναι και
 θα συνεχίσουν να είναι η γενική μορφή εργασιακών σχέσεων μεταξύ εργοδοτών και
 εργαζομένων και ότι οι συμβάσεις εργασίας ορισμένου χρόνου
 ανταποκρίνονται, σε ορισμένες περιστάσεις, στις ανάγκες τόσο των εργοδοτών όσο
 Ορίζει ειδικότερα η παραπάνω Οδηγία, μεταξύ
 άλλων, ότι η παρούσα συμφωνία εφαρμόζεται σε όλους τους εργαζόμενους ορισμένου
 χρόνου που έχουν σύμβαση ή σχέση εργασίας, όπως αυτές καθορίζονται από τη
 νομοθεσία, τις συλλογικές συμβάσεις ή την πρακτική κάθε κράτους μέλους (ρήτρα
 2) και ότι για να αποτραπεί η κατάχρηση που μπορεί να προκύψει από τη
 χρησιμοποίηση διαδοχικών συμβάσεων ή σχέσεων εργασίας ορισμένου χρόνου, τα
 κράτη-μέλη, ύστερα από διαβουλεύσεις με τους κοινωνικούς, εταίρους, ή και οι κοινωνικοί
 εταίροι, όταν δεν υπάρχουν ισοδύναμα νομοθετικά μέτρα για την πρόληψη των
 καταχρήσεων, λαμβάνουν, κατά τρόπο που να λαμβάνει υπόψη τις ανάγκες ειδικών
 τομέων ή και κατηγοριών εργαζομένων, ένα ή περισσότερα από τα αναφερόμενα
 μέτρα" 20/2007 - σελ. 24 και ειδικότερα καθορίζουν α) αντικειμενικούς
 λόγους που να δικαιολογούν την ανανέωση τέτοιων συμβάσεων ή σχέσεων εργασίας,
 β)τη μέγιστη συνολική διάρκεια διαδοχικών συμβάσεων ή σχέσεων εργασίας
 ορισμένου χρόνου, γ) τον αριθμό των ανανεώσεων τέτοιων συμβάσεων ή σχέσεων
 Επίσης τα κράτη - μέλη ύστερα από διαβουλεύσεις
 με τους κοινωνικούς εταίρους ή και οι κοινωνικοί εταίροι καθορίζουν, όταν
 χρειάζεται, τις συνθήκες υπό τις οποίες συμβάσεις ή σχέσεις εργασίας ορισμένου
 χρόνου: θεωρούνται "διαδοχικές'' και χαρακτηρίζονται συμβάσεις ή σχέσεις


text:
αορίστου χρόνου (ρήτρα 5). Είναι φανερό ότι η πιο πάνω Οδηγία δεν περιέχει
 κανόνες κοινοτικού δικαίου σαφείς και ορισμένους, δεκτικούς απευθείας εφαρμογής
 στην ελληνική έννομη τάξη, δηλαδή η Οδηγία αυτή δεν είναι χωρίς αιρέσεις ή
 περιθώρια επιλογής από τον εθνικό νομοθέτη. Η επίτευξη του στόχου της Οδηγίας,
 που είναι η αποτροπή της κατάχρησης να συνάπτονται διαδοχικές συμβάσεις ή
 σχέσεις εργασίας ορισμένου χρόνου, προϋποθέτει συγκεκριμένα μέτρα
 προσαρμογής, που θα λάβει ο εθνικός νομοθέτης, ο οποίος καλείται να
 εξειδικεύσει τις συνθήκες κάτω
 από τις οποίες οι συμβάσεις εργασίας ορισμένου
 χρόνου θεωρούνται διαδοχικές και μπορούν να χαρακτηρισθούν ως αόριστου χρόνου.
 Τα κράτη μέλη, δηλαδή, διαθέτουν ευρεία ευχέρεια επιλογής μεταξύ
 περισσότερων λύσεων για να αποτρέψουν την καταχρηστική χρησιμοποίηση των
 διαδοχικών συμβάσεων εργασίας ορισμένου χρόνου, χωρίς να επιβάλλεται, σε
 περίπτωση σύναψης τέτοιων συμβάσεων, ο χαρακτηρισμός αυτών ως συμβάσεων
 αόριστου χρόνου, καθ' όσον τούτο προβλέπεται ως μέτρο δυνητικό (όταν
 χρειάζεται).
 Συνεπώς, δεν αποκλείεται η πρόβλεψη άλλων,
 πρόσφορων κατά την κρίση του εθνικού νομοθέτη, κυρώσεων εις βάρος του εργοδότη
 για την αποτελεσματική προστασία του εργαζόμενου που, ως οικονομικά
 ασθενέστερος, συχνά υποχρεώνεται αδικαιολόγητα στη σύναψη ασύμφορων για τον
 ίδιο διαδοχικών συμβάσεων εργασίας ορισμένου χρόνου αντί της συνάψεως συμβάσεως
 αορίστου χρόνου, όπως είναι η ακυρότητα των συναπτόμενων συμβάσεων, με
 παράλληλη εξασφάλιση για τον εργαζόμενο των αποδοχών για την εργασία που
 παρέσχε και αποζημίωσης. Η ευχέρεια του νομοθέτη να προβλέπει άλλες
 πρόσφορες κυρώσεις, πλην του χαρακτηρισμού των ανεπίτρεπτων διαδοχικών
 συμβάσεων εργασίας ορισμένου χρόνου ως συμβάσεων ή σχέσεων εργασίας αορίστου
 χρόνου, συνάγεται και απο την παρ. 3 του προοιμίου της συμφωνίας πλαισίου, στην
 οποία ορίζεται ότι "η παρούσα συμφωνία καθορίζει τις γενικές αρχές και τις
 ελάχιστες απαιτήσεις σχετικά με την εργασία ορισμένου χρόνου, αναγνωρίζοντας
 ότι για τις λεπτομέρειες της εφαρμογής της πρέπει να ληφθούν υπόψη τα
 πραγματικά στοιχεία των συγκεκριμένων εθνικών, τομεακών και εποχιακών
 καταστάσεων", καθώς και από την υπ' αριθμ. 10 γενική παρατήρηση, αυτής,
 όπου ορίζεται ότι "η παρούσα συμφωνία παραπέμπει στα κράτη μέλη και τους
 κοινωνικούς εταίρους για τον καθορισμό των λεπτομερειών εφαρμογής των, γενικών
 αρχών της, των ελάχιστων απαιτήσεων και διατάξεων, ώστε να ληφθεί υπόψη η
 κατάσταση σε κάθε κράτος μέλος και οι ιδιαίτερες συνθήκες ορισμένων τομέων και
 επαγγελμάτων, συμπεριλαμβανομένων των δραστηριοτήτων εποχικής φύσης".
 Αλλά και το Δικαστήριο Ευρωπαϊκών Κοινοτήτων στην
 υπόθεση C 212/04 της 4ης Ιουλίου 2006 διαλαμβάνει στη σκέψη 91 της αποφάσεως
 του, ότι "η συμφωνία - πλαίσιο δεν επιβάλλει γενική υποχρέωση των κρατών -
 μελών να προβλέπουν τη μετατροπή σε συμβάσεις αόριστου χρόνου των συμβάσεων
 εργασίας ορισμένου χρόνου, όπως και δεν προβλέπει τις συγκεκριμένες
 προϋποθέσεις, υπό τις οποίες μπορεί να γίνεται χρήση των τελευταίων αυτών
 συμβάσεων". Περαιτέρω στην 94η σκέψη του δέχεται, "ότι όταν το
 κοινοτικό δίκαιο δεν προβλέπει ειδικές κυρώσεις στην περίπτωση πού θα
 διαπιστωνόταν μ' όλα ταύτα καταχρήσεις, εναπόκειται στις
 εθνικές αρχές να λάβουν πρόσφορα μέτρα που πρέπει
 να είναι όχι μόνον αναλογικά αλλά και αρκούντως αποτελεσματικά και αποτρεπτικά,
 για να εξασφαλίσουν την πλήρη αποτελεσματικότητα των κανόνων που θεσπίστηκαν
 κατ' εφαρμογή της συμφωνίας-πλαισίου". Ηδη ο εθνικός νομοθέτης έχει
 εξειδικεύσει τις συνθήκες αυτές με τα π.δ/τα 81/2003 και 164/2004, το δεύτερο
 από τα οποία


text:
αναφέρεται στους εργαζομένους με συμβάσεις εργασίας ορισμένου
 χρόνου στο δημόσιο τομέα και η ισχύς των οποίων άρχισε αντίστοιχα από τη
 δημοσίευσή τους στην Εφημερίδα της Κυβερνήσεως (2-4-2003 και 19-7-2004).
 Ορίζει δε το άρθρο 5 του τελευταίου αυτού π.δ/τος
 τα εξής: "1. Απαγορεύονται οι διαδοχικές συμβάσεις, που καταρτίζονται
 και εκτελούνται μεταξύ του ίδιου εργοδότη και του ίδιου εργαζόμενου με την ίδια
 ή παρεμφερή ειδικότητα και με τους ίδιους η παρεμφερείς όρους εργασίας, εφόσον
 μεταξύ των συμβάσεων αυτών μεσολαβεί χρονικό διάστημα μικρότερο των τριών
 μηνών. 2. Η κατάρτιση των συμβάσεων αυτών επιτρέπεται κατ' εξαίρεση,
 εφόσον δικαιολογείται από αντικειμενικούς λόγους. Αντικειμενικός λόγος
 υφίσταται, όταν οι επόμενες της αρχικής συμβάσεως συνάπτονται για την
 εξυπηρέτηση ειδικών ομοειδών αναγκών που σχετίζονται ευθέως και αμέσως με
 τη μορφή ή το είδος ή τη δραστηριότητα της επιχείρησης ... 4. Σε κάθε
 περίπτωση, ο αριθμός των διαδοχικών συμβάσεων δεν επιτρέπεται να είναι
 μεγαλύτερος των τριών, με την επιφύλαξη των διατάξεων της παραγράφου 2 του.
 επόμενου άρθρου". Ως κύρωση, για την περίπτωση της παράνομης, ήτοι
 κατά παράβαση των ως άνω κανόνων, κατάρτισης διαδοχικών συμβάσεων,
 προβλέφθηκε από το άρθρο 7 του ίδιου π.δ/τος η αυτοδίκαιη ακυρότητα τους και η
 καταβολή στην εργαζόμενο τόσο των αποδοχών για την εργασία που παρέσχε, εφόσον
 οι άκυρες συμβάσεις εκτελέστηκαν εν όλω ή εν μέρει, όσο και αποζημίωσης ίσης με
 το ποσό "το οποίο δικαιούται ο αντίστοιχος εργαζόμενος αόριστου χρόνου σε
 περίπτωση καταγγελίας της συμβάσεως του", ενώ θεσπίστηκε ποινική και
 πειθαρχική ευθύνη για την παράβαση των κανόνων αυτών. Ομως, ενόψει του, ότι οι
 προαναφερόμενες διατάξεις του π.δ. 164/2004 άρχισαν να ισχύουν, κατά τα προαναφερόμενα,
 από τις 19-7-2004, το διάταγμα αυτό έπρεπε να περιλάβει και ρυθμίσεις που να
 εξασφαλίζουν οπωσδήποτε από 10-7-2002, που έληξε η προθεσμία προσαρμογής
 της ελληνικής νομοθεσίας στην πιο πάνω Οδηγία, την προσαρμογή αυτή.
 Προστέθηκαν, λοιπόν, στο εν λόγω π.δ/γμα, ως
 μεταβατικές, οι διατάξεις του άρθρου 11, που ορίζουν τα εξής:
 "Διαδοχικές συμβάσεις κατά την παρ. 1 του άρθρου 5 του παρόντος
 διατάγματος, οι οποίες έχουν συναφθεί πριν την έναρξη ισχύος του παρόντος
 και είναι ενεργές έως την έναρξη ισχύος αυτού, συνιστούν εφεξής σύμβαση
 εργασίας αορίστου χρόνου εφόσον συντρέχουν αθροιστικά οι
 ακόλουθες προϋποθέσεις: α) Συνολική χρονική διάρκεια διαδοχικών συμβάσεων
 τουλάχιστον είκοσι τεσσάρων (24) μηνών έως την έναρξη ισχύος του διατάγματος, ανεξαρτήτως
 αριθμού ανανεώσεων συμβάσεων ή τρεις τουλάχιστον ανανεώσεις πέραν της αρχικής
 σύμβασης κατά την παρ. 1 του άρθρου 5 του παρόντος διατάγματος, με συνολικό
 ελάχιστο χρόνο απασχόλησης δέκα οκτώ (18) μηνών, μέσα σε συνολικό χρονικό
 διάστημα είκοσι τεσσάρων (24) μηνών από την-αρχική σύμβαση"·(άρθρ 11 παρ.
 1α). Η επιλογή από την ελληνική πολιτεία, με το π.δ. 164/2004, των άνω μέτρων
 για την επίτευξη του στόχου της ρήτρας 5 της επίμαχης Οδηγίας έγινε, αφού έλαβε
 υπόψη, όπως ορίζει και η Οδηγία αυτή, τις ανάγκες ειδικών τομέων, όπως είναι
 μεταξύ άλλων, και ο ευρύτερος δημόσιος τομέας, που δικαιολογούν διάφορη ρύθμιση
 από τον ιδιωτικό τομέα, αφού υφίστανται διαφορές στη φύση της εργασίας και
 διαφορετικά χαρακτηριστικά του εργασιακού περιβάλλοντος και των διαδικασιών στον
 ιδιωτικό και το δημόσιο τομέα, εξού και η θέσπιση των πιο πάνω διατάξεων του
 άρθρου 103


text:
του Συντάγματος. Συνεπώς, εφόσον δεν συντρέχουν οι τιθέμενες πιο
 πάνω προϋποθέσεις, μετατροπή των συμβάσεων σε αόριστης διάρκειας δεν μπορεί να
 γίνει. Ενόψει, λοιπόν, αφενός των πιο πάνω συνταγματικών διατάξεων και
 αφετέρου της, κατά τα προεκτιθέμενα, προσαρμογής της ελληνικής νομοθεσίας
 προς την Οδηγία 1999/70/ΕΚ του Συμβουλίου, η οποία δεν επιβάλλει το
 χαρακτηρισμό των συμβάσεων εργασίας ορισμένου χρόνου, έστω και αν αυτές
 καλύπτουν πάγιες και διαρκείς ανάγκες, ως συμβάσεων εργασίας αορίστου χρόνου,
 το άρθρο 8 του ν. 2112/1920, ούτε κατ" επιταγή της Οδηγίας αυτής έχει
 εφαρμογή κατά το μεσοδιάστημα από 10- 7-2002 (ημερομηνία λήξης της προθεσμίας
 προσαρμογής) μέχρι την έναρξη της ισχύος του π.δ. 164/2004, αλλά βέβαια και
 μετά την έναρξη ισχύος του π.δ/τος αυτού. (Ολ.ΑΠ 19 και 20/2007, ΑΠ 64/2010,
 113/2009, 271/2009, 743/2009 ΝΟΜΟΣ). Στην προκειμένη περίπτωση, οι ενάγουσες με
 την υπό κρίση αγωγή τους ισχυρίζονται ότι τοποθετήθηκαν την 4-12-2007 στις
 αναφερόμενες σ' αυτήν διοικητικές υπηρεσίες του πρώτου εναγομένου ν.π.δ.δ. (ΟΤΑ
 Α' Βαθμού), με την επωνυμία "Δήμος .........", δυνάμει συμβάσεων
 απόκτησης εργασιακής εμπειρίας ανέργων στους οργανισμούς τοπικής αυτοδιοίκησης,
 για τις οποίες τηρήθηκε ο έγγραφος τύπος, στο πλαίσιο του προγράμματος (stage)
 Οργανισμών Τοπικής Αυτοδιοίκησης, οι οποίες καταρτίσθηκαν μεταξύ του πρώτου των
 εναγομένων Δήμου, ως φορέα υλοποίησης, και του δευτέρου των εναγομένων
 (ΟΑ.Ε.Δ.), ως υπεύθυνου φορέα και με διάρκεια 18 μηνών. Οτι στη συνέχεια
 ανανεώθηκε η αρχική αυτή σύμβαση τους την 24-6-2009, για την πρώτη και την
 11-6-2009 για τη δεύτερη των εναγουσών με απόφαση του ΔΣ του δευτέρου
 εναγομένου, για άλλους 12 μήνες, ήτοι από 24-6-2008 έως την 25-6-2010 και από
 11-6-2009 έως την 9-6- 2010 αντίστοιχα.
 Οτι, καθ' όλο το ανωτέρω χρονικό διάστημα από την
 πρόσληψη τους, αμφότερες απασχολήθηκαν για την κάλυψη των παγίων και διαρκών
 υπηρεσιακών αναγκών του πρώτου εναγομένου, και επομένως οι ως άνω επιμέρους
 συμβάσεις ορισμένης διάρκειας δεν αποτελούν συμβάσεις μαθητείας, είναι άκυρες
 ως προς τον χρονικό περιορισμό τους και συνιστούν μια ενιαία σύμβαση
 εξαρτημένης εργασίας αορίστου χρόνου, άλλως μετατράπηκε με την ανανέωσή της, σε
 κάθε δε περίπτωση η συμπεριφορά του πρώτου εναγομένου συνιστά απαγορευμένη από
 την υπ' αριθμ. 99/70/28-6-1999 Κοινοτική Οδηγία κατάχρηση, του θεσμού
 συμβάσεων εργασίας ορισμένου χρόνου κατά τα αναλυτικώς εκτιθέμενα στο δικόγραφο
 της κρινόμενης αγωγής. Οτι στις 25-6-2010 και στις 9-6-2010 το πρώτο εναγόμενο
 σταμάτησε να αποδέχεται τις υπηρεσίες της πρώτης και της δεύτερης, των
 εναγουσών αντίστοιχα. Με βάση το παραπάνω ιστορικό, ζητούν, όπως παραδεκτά
 περιόρισαν με τις νομίμως κατατεθείσες προτάσεις τους και με δήλωση του
 πληρεξουσίου δικηγόρου τους, που καταχωρήθηκε στα ταυτάριθμα με την παρούσα
 πρακτικά δημόσιας συνεδρίασης, το αίτημα τους περί, επιδίκασης μισθών
 υπερημερίας από καταψηφιστικό σε αναγνωριστικό, α) να χαρακτηρισθούν οι ως άνω
 συμβάσεις αυτές ως συμβάσεις εξαρτημένης εργασίας ιδιωτικού δικαίου αορίστου
 χρόνου, β) να αναγνωρισθεί η ακυρότητα των από 25-6-2010 και 9-6-2010
 καταγγελιών των συμβάσεων εργασίας τους, γ) να αναγνωρισθεί ότι τα εναγόμενα
 οφείλουν να καταβάλουν σε κάθε μία από αυτές, αλληλεγγύως και εις ολόκληρον, το
 ποσό των 8.250,00 ευρώ που αφορά μισθούς υπερημερίας για το χρονικό διάστημα
 25-6-2010 έως 9-9-2011, για την πρώτη και από 9-9-2010 έως 9-9-2010, για τη
 δεύτερη, νομιμοτόκως από της επιδόσεως της αγωγής, δ) να υποχρεωθεί


text:
το πρώτο
 των εναγομένων να
 αποδέχεται τις προσηκόντως προσφερόμενες
 υπηρεσίες τους, να καταδικασθεί η εναγομένη στην καταβολή χρηματικής ποινής
 ποσού 100 ευρώ για κάθε ήμερα άρνησης της αποδοχής αυτών των υπηρεσιών" ε)
 άλλως να αναγνωρισθεί ότι οι ως άνω συμβάσεις είναι συμβάσεις εργασίας
 ιδιωτικού δικαίου ορισμένου χρόνου, αρχόμενες από την έναρξη των πρώτων-αρχικών
 συμβάσεων, στ) να υποχρεωθούν τα εναγόμενα να καταβάλουν, αλληλεγγύως και εις
 ολόκληρον, το ποσό των 4.068,00 ευρώ στην πρώτη και το ποσό των 3.999,00 ευρώ
 στη δεύτερη των εναγουσών, που αφορούν αποδοχές αδείας, επίδομα αδείας, δώρο
 Πάσχα και δώρο Χριστουγέννων των ετών 2008, 2009 και, 2010, νομιμοτόκως από της
 επιδόσεως της αγωγής, ζ) επικουρικά, στην περίπτωση που κριθεί ότι η καταγγελία
 των επίδικων συμβάσεων εργασίας της δεν ήταν άκυρη ζητούν να καταβάλουν τα
 εναγόμενα, αλληλεγγύως και εις ολόκληρον, το ποσό των 1.192,00 ευρώ σε κάθε μια
 των εναγουσών, ως αποζημίωση απόλυσης ένεκα της καταγγελίας, νομιμοτόκως από
 της επιδόσεως της αγωγής, η) να κηρυχθεί η απόφαση προσωρινώς εκτελεστή. Τέλος
 ζητεί να καταδικασθούν τα εναγόμενα στην καταβολή της δικαστικής τους δαπάνης.
 Με το περιεχόμενο αυτό και αιτήματα, η υπό κρίση
 αγωγή παραδεκτά εισάγεται για να συζητηθεί ενώπιον του Δικαστηρίου τούτου, το
 οποίο έχει δικαιοδοσία, αφού κατά τα αναφερόμενα σ' αυτήν η επίδικη διαφορά
 ανέκυψε από τις μεταξύ των διαδίκων επικαλούμενες συμβάσεις εξαρτημένης
 εργασίας αορίστου χρόνου ιδιωτικού δικαίου, οι οποίες διέπονται από τις
 ιδιωτικού δικαίου διατάξεις των άρθρων 648 επ. ΑΚ, απορριπτόμενου ως μη νόμιμου
 του ισχυρισμού του δεύτερου εναγομένου περί ελλείψεως δικαιοδοσίας των
 πολιτικών δικαστηρίων για την εκδίκαση της υπό κρίση διαφοράς, γιατί εξικνείται
 από την εφαρμογή διοικητικής πράξης, αφορούσα κοινοτικές ενισχύσεις, υπαγόμενη
 ρητά κατ' άρθρο 1 παρ. 4 του Ν. 1406/1983, όπως η παρ. 4 προστέθηκε με το άρθρο
 51 παρ. 1 του Ν. 3659/2008, και είναι καθ' ύλη και κατά τόπο αρμόδιο (άρθρα 14
 αρ. 2, 16 αρ. 2, 42 ΚΠολΔ), κατά την προκείμενη ειδική διαδικασία των εργατικών
 διαφορών (άρθρα 663 επ, ΚΠολΔ), εντός της τρίμηνης ανατρεπτικής προθεσμίας
 του άρθρου 6 § 1 Ν. 3198/1955, ως προς τις αξιώσεις από την άκυρη καταγγελία
 των επίδικων σχέσεων εργασίας (βλ. την υπ' αριθμ. 11339 Β/28-07-2010 έκθεση
 επιδόσεως του δικαστικού επιμελητή στο Πρωτοδικείο Αθηνών Νικολάου Ρουμάνα και
 την υπ' αριθμ. 6287/13-07-2010 έκθεση επίδοσης του δικαστικού επιμελητή, του
 Πρωτοδικείου Σύρου Ευθυμίου Καραμπίνη) και είναι ορισμένη, καθώς διαλαμβάνει
 όλα τα απαραίτητα για τη θεμελίωση της πραγματικά περιστατικά κατ' άρθρο
 216 ΚΠολΔ, απορριπτόμενου του περί του αντιθέτου ισχυρισμού του δεύτερου
 εναγομένου.
 Ομως η υπό κρίση αγωγή τυγχάνει μη νόμιμη ως προς
 όλες τις κύριες και τις επικουρικές της βάσεις, προεχόντως, καθόσον συμβάσεις,
 οι οποίες καταρτίστηκαν μεταξύ, αφενός, του πρώτου εναγόμενου νομικού
 προσώπου ως φορέα υλοποίησης του δευτέρου εναγομένου Οργανισμού
 Απασχόλησης Εργατικού Δυναμικού (ΟΑΕΔ)ως υπεύθυνου φορέα και των εναγουσών
 αφετέρου, είναι, όπως αναφέρεται στα ιδιωτικά συμφωνητικά που αυτές έχουν
 υπογράψει, σύμφωνα με τα εκτιθέμενα στην αγωγή, συμβάσεις απόκτησης εργασιακής
 εμπειρίας στα πλαίσια του εκπαιδευτικού προγράμματος STAGE, οι οποίες
 καταρτίστηκαν σύμφωνα με τη διάταξη του άρθρου 20 του ν. 2639/1998, προκειμένου
 να αποκτήσουν οι τελευταίες επαγγελματική κατάρτιση με θεωρητική και πρακτική
 ενημέρωση και εξοικείωση με


text:
το εργασιακό περιβάλλον και την απασχόληση με
 το αντικείμενο της συγκεκριμένης θέσης, και αποτελούν, ως εκ τούτου, γνήσιες
 συμβάσεις μαθητείας, για τις οποίες δεν υπάρχει ειδική νομοθετική ρύθμιση και κατά
 τις οποίες εφαρμόζονται αναλογικά οι διατάξεις της σύμβασης εργασίας του ΑΚ,
 εφόσον συμβιβάζονται με τη φύση και τον σκοπό της σύμβασης αυτής, ενώ δεν έχουν
 εφαρμογή οι διατάξεις της εργατικής νομοθεσίας για τα χρονικά όρια εργασίας,
 τις νόμιμες αποδοχές, την καταγγελίας της σύμβασης εργασίας, την
 αποζημίωση απόλυσης κ.λ.π., οι οποίες προϋποθέτουν παροχή εξαρτημένης εργασίας,
 που δεν αποτελεί προέχον στοιχείο στη γνήσια σύμβαση μαθητείας (ΑΠ
 1592/2009, ΤΝΠ ΙΣΟΚΡΑΤΗΣ, Α. Καρακατσάνη/Στ. Γαρδίκα, Ατομικό Εργατικό Δίκαιο,
 1995 ,σελ. 55-56 Ι. Ληξουριώτη Γνήσια Σύμβαση Μαθητείας ΕΕΔ, Τόμος 50ος, 1991,
 σελ. 628-632), και δεν αποτελούν σε καμία περίπτωση συμβάσεις εξαρτημένης
 εργασίας (ΑΠ 581/2089 ΝΟΜΟΣ).
 Μη νόμιμη όμως τυγχάνει η αγωγή και για το λόγο
 αυτό απορριπτέα, καθόσον, και σύμφωνα με τα διαλαμβανόμενα στην ανωτέρω μείζονα
 πρόταση, και αληθών υποτιθεμένων των πραγματικών περιστατικών, που συγκροτούν
 την ιστορική της βάσης, δηλαδή και αν ακόμα ήθελε θεωρηθεί ότι το είδος της
 έννομης σχέσης που συνδέει τις ενάγουσες είναι στην πραγματικότητα αυτός της
 σύμβασης εξαρτημένης εργασίας ιδιωτικού, δικαίου με τους εναγομένους και όχι
 σύμβαση μαθητείας, καθώς και ότι με τις παρεχόμενες υπηρεσίες τους στην
 πραγματικότητα κάλυπταν πάγιες και διαρκείς λειτουργίες διοικητικών
 υπηρεσιών του πρώτου εξ αυτών (Δήμου ........), οι εν λόγω συμβάσεις δε
 μετατρέπονται σε αορίστου χρόνου, καθόσον έχουν συναφθεί μετά την ισχύ του π.δ.
 164/2004 ήτοι την 4-12-2007), το οποίο κατά ρητή επιταγή του δεν εφαρμόζεται
 στις συμβάσεις μαθητείας (άρθρο 2 παρ. 2 εδ. α ́) και με το οποίο προσαρμόστηκε
 η ελληνική νομοθεσία προς την ευρωπαϊκή Οδηγία 1999/70/ΕΚ του Συμβουλίου
 (που δεν αποτελεί πλέον άμεσα εφαρμοζόμενο δίκαιο), προβλέπει δε στο άρθρο
 11 συγκεκριμένες προϋποθέσεις για την μετατροπή σε συμβάσεις αορίστου χρόνου
 μόνο αυτών των διαδοχικών συμβάσεων εργασίας που είχαν συναφθεί πριν την έναρξη
 της ισχύος του και ήταν ενεργές κατά το χρονικό αυτό σημείο και όχι αυτών που
 έχουν καταρτιστεί μεταγενέστερα, όπως εν προκειμένω. Αντίθετα, οι επίδικες
 συμβάσεις έχουν συναφθεί υπό την ισχύ των διατάξεων του άρθρου 103 του
 Συντάγματος και του άρθρου 21 του Ν. 2190/1994 και σε καμία περίπτωση δε
 μπορούν να θεωρηθούν, κατ' ορθό νομικό χαρακτηρισμό της έννομης σχέσης, ως
 συμβάσεις αορίστου χρόνου ή συμβάσεις εξαρτημένης εργασίας μαθητευομένου,
 ακόμα και στην περίπτωση που καλύπτουν πάγιες και διαρκείς ανάγκες, διότι το
 πρώτο εναγόμενο Ν.Π.Δ.Δ., στο οποίο προσέφεραν τις υπηρεσίες τους οι
 ενάγουσες, ως εμπίπτον στο πεδίο εφαρμογής του ανωτέρω νόμου, δεν έχει πλέον τη
 νομική δυνατότητα να συνάπτει συμβάσεις αορίστου χρόνου, χωρίς την τήρηση των
 διατυπώσεων του νόμου αυτού, και συγκεκριμένα, κατά παρέκκλιση της θεσπιζόμενης
 από το νόμο αξιοκρατικής διαδικασίας επιλογής προσωπικού από την
 ανεξάρτητη διοικητική αρχή του Α.Σ.Ε.Π..
 Οποιαδήποτε δε προσπάθεια μονιμοποίησης των
 εργαζομένων με συμβάσεις εργασίας ορισμένου χρόνου, κατ' ορθό νομικό
 χαρακτηρισμό της έννομης σχέσης, ακόμα και αν κάλυπταν πάγιες και διαρκείς
 ανάγκες του Δήμου, προσκρούει στη ρητή απαγόρευση, τόσο του άρθρου 21 παρ. 2
 του ως άνω νόμου (Ν. 2190/1994), όσο και στο άρθρο 103 παρ. 8 του Συντάγματος.
 Ούτε άλλωστε μπορεί


text:
να τύχει εφαρμογής η γενική διάταξη του άρθρου 671 ΑΚ, αλλά
 και η διάταξη του άρθρου 8 του Ν. 2112/1920, σύμφωνα με τις οποίες καθίσταται
 δυνατή η μετατροπή μίας συμβάσεως εργασίας ορισμένου χρόνου σε αορίστου, εάν ο
 καθορισμός της διάρκειας της δε δικαιολογείται από τη φύση της συμβάσεως, άλλα
 ετέθη σκοπίμως προς καταστρατήγηση των περί υποχρεωτικής καταγγελίας της
 υπαλληλικής σύμβασης διατάξεων του ιδίου νόμου (Ν. 2112/1920), αφού, όταν η
 σύμβαση εργασίας καταρτίζεται υποχρεωτικά από τον νόμο ως ορισμένης διάρκειας,
 όπως συμβαίνει στην προκειμένη περίπτωση με το Ν.2190/1994, αυτή δεν συνιστά
 αδικαιολόγητο καθορισμό της διάρκειας της συμβάσεως, ούτε καταστρατήγηση των
 διατάξεων του Ν. 2112/1920. Εξάλλου, ενόψει των ανωτέρω συνταγματικών διατάξεων
 και της προσαρμογής της ελληνικής νομοθεσίας προς την Οδηγία 1999/70/ΕΚ του
 Συμβουλίου της Ε.Ε., η οποία δεν επιβάλλει τον χαρακτηρισμό των συμβάσεων
 εργασίας ορισμένου χρόνου, έστω κι αν αυτές καλύπτουν πάγιες και διαρκείς
 ανάγκες, ως συμβάσεων εργασίας αορίστου χρόνου, η διάταξη του άρθρου 8 του ν.
 2112/1920, ούτε κατ' επιταγή της ως άνω Οδηγίας έχει εφαρμογής μετά την έναρξη
 ισχύος του π.δ. 164/2004, σύμφωνα με τα διαληφθέντα στην ανωτέρω νομική σκέψη.
 ¶λλωστε, λαμβανομένου υπόψη και του γεγονότος ότι στην υπό κρίση περίπτωση τα
 προγράμματα απασχόλησης ανέργων στους ΟΤΑ α ́ και β ́ βαθμού, στα οποία
 συμμετείχαν οι ενάγουσες αφορούσαν σε πανελλαδική κλίμακα όλους τους παραπάνω
 φορείς απασχόλησης και όχι μόνο το πρώτο εναγόμενο και του ότι η αρχική
 διάρκεια τους (18μηνο), παρατάθηκε για ακόμη ένα 12μηνο, όχι με πρωτοβουλία των
 εναγομένων, άλλα στα πλαίσια υλοποίησης της υπ' αριθμ. 17948/540/8-7-2009
 Κ.Υ.Α. των υπουργών Οικονομίας - Οικονομικών και Απασχόλησης και
 Κοινωνικής Προστασίας, με την οποία ορίστηκε ότι προϋπόθεση συνέχισης
 συμμετοχής στο πρόγραμμα (stage. OTA) από κάθε ασκούμενο είναι η θετική
 αξιολόγηση του από τον προϊστάμενο του, δε μπορεί να γίνει λόγος για διαδοχικές
 συμβάσεις εργασίας άλλα, όπως άλλωστε προαναφέρθηκε, για ανεξάρτητες συμβάσεις
 μαθητείας στις οποίες οι ενάγουσες συμμετείχαν με βάση τους
 όρους συμμετοχής και τις προϋποθέσεις που όριζαν οι Κ.Υ.Α. (31220/17-7-2007
 και 17948/540/8-7-2009), που εκδόθηκαν κατ' εξουσιοδότηση του άρθρου 20 παρ. 15
 του Ν. 2639/1998 για τη δυνατότητα υλοποίησης από το δεύτερο των εναγομένων,
 προγραμμάτων απόκτησης εργασιακής εμπειρίας (stage OTA) και οι οποίες
 μετά το πέρας των χρονικών ορίων των ως άνω προγραμμάτων απολύθηκαν.
 Συνεπώς, εφόσον δεν συντρέχουν οι τιθέμενες ως
 άνω προϋποθέσεις μετατροπής των συμβάσεων σε αορίστου δεν μπορεί να γίνει αυτή,
 ούτε άλλωστε μπορούν, ως ανεξάρτητες συμβάσεις μαθητείας και όχι διαδοχικές
 συμβάσεις εργασίας, να θεωρηθούν αυτές άκυρες, κατ' εφαρμογή του π.δ. 164/2004.
 Κατόπιν τούτων, η αγωγή πρέπει να απορριφθεί ως μη νόμιμη. Τα δικαστικά
 έξοδα του δεύτερου των εναγομένων πρέπει να επιβληθούν κατά ένα μέρος σε βάρος
 των εναγουσών λόγω της ήττας τους, συμψηφισμένων, όμως, κατά το άλλο μέρος
 μεταξύ των παρόντων διαδίκων, λόγω δυσχέρειας στην ερμηνεία των εφαρμοστέων
 κανόνων δικαίου (άρθρα 176 και 179 ΚΠολΔ), όπως ορίζεται ειδικότερα στο
 διατακτικό. Πρέπει, τέλος, να ορισθεί παράβολο ερημοδικίας για την περίπτωση
 ασκήσεως από το πρώτο των εναγομένων ανακοπής ερημοδικίας κατά της παρούσας
 αποφάσεως (άρθρα 501, 502 παρ. 1, 505 παρ. 2 ΚΠολΔ).
 ΔΙΚΑΖΕΙ ερήμην του πρώτου των εναγομένων και κατ'
 αντιμωλίαν


text:
Δελτίο Τύπου - Συνάντηση με την επιτροπή για επίδομα επικίνδυνης και ανθυγιεινής εργασίας
 ΔΕΛΤΙΟ ΤΥΠΟΥ για την ιδιωτικοποίηση της ΔΕΗ
 Πλήρη σύνταξη στα 60 έτη για χιλιάδες ασφαλισμένους
 ΠΕΥ ΟΑΕΔ: ΠΕΖΟΠΟΡΙΑ! Κυριακή 29 Απριλίου
 Η ΠΕΥ ΟΑΕΔ στο πλαίσιο των γενικότερων δραστηριοτήτων της διοργανώνει Πεζοπορία στο Ποικίλο (Αιγάλεω) Όρος – Λίμνη Ρειτών (Κουμουνδούρου).
 Στα ίχνη της αρχαίας Ιεράς Οδού.
 Ήπια πεζοπορία και ξενάγηση στο Όρος Αιγάλεω - Ποικίλο, από το Δάσος Χαϊδαρίου μέχρι τη Λίμνη Ρειτών / Κουμουνδούρου / Λίμνη Περσεφόνης
 http://www.haidari.gr/Default.aspx?tabid=164&language=el-GR
 Η ξενάγηση θα γίνει με τη συνδρομή του Κώστα Φωτεινάκη μέλος των "Φίλων Της Φύσης-Nature Friends Greece".
 Αναρτήθηκε από ΜΑΚΡΑΚΗΣ ΓΕΩΡΓΙΟΣ στις 10:04 π.μ. Δεν υπάρχουν σχόλια: Σύνδεσμοι σε αυτήν την ανάρτηση
 Νέα νίκη για την ομάδα του ΟΑΕΔ! Με 2-1 επικράτησε του ΕΦΚΑ
 Με 2-1 επικράτησε ο ΟΑΕΔ στον αγώνα με τον ΕΦΚΑ. Ο ΕΦΚΑ προηγήθηκε με 1-0 αλλά η ομάδα μας δεν πτοήθηκε και ανέτρεψε τα δεδομένα διεκδικώντας πλέον με αξιώσεις τον τίτλο...
 Εργασία δημοσίου υπαλλήλου εκτός ωραρίου στον ιδιωτικό τομέα - Τι ισχύει
 Ότι, δύναται να χορηγηθεί σε δημοσίους υπαλλήλους - με την προϋπόθεση ότι αυτό δεν απαγορεύεται από άλλες διατάξεις - άδεια, προκειμένου να ασκήσουν ιδιωτικό έργο ή εργασία με αμοιβή, εκτός ωραρίου εργασίας, και ότι, αρμόδιο όργανο προκειμένου να γνωμοδοτήσει για την εκπλήρωση των θετικών και αρνητικών προϋποθέσεων χορήγησης της άδειας αυτής είναι, κατά το άρθρο 31 του ν. 3528/2007, το οικείο υπηρεσιακό συμβούλιο, το οποίο έχει την αποκλειστική αρμοδιότητα να εκφέρει ουσιαστική κρίση επί της αιτήσεως του υπαλλήλου,
 Αναρτήθηκε από ΜΑΚΡΑΚΗΣ ΓΕΩΡΓΙΟΣ στις 8:34 π.μ. Δεν υπάρχουν σχόλια: Σύνδεσμοι σε αυτήν την ανάρτηση
 Δε λες κουβέντα | Γιάννης Χαρούλης
 γράφει η συνάδελφος Ευαγγελία Διαμαντή-Βοσινάκη
 Eίναι πολλά αυτά που θέλω να γράψω αυτά που θέλω να πω... ζω απο πολύ κοντά γεγονότα καταστάσεις, Αριβίστες,είρωνες,πoυ έχουν κάνει λοβοτομή,σε ομοιδεάτες τους που για την προσωπική τους προβολή πουλάνε εκδούλευση σε ανθρώπους που δεν ξέρουν τι θα ξημερώσει αύριο καθώς το εργασιακό τους μέλλον είναι αβεβαιο.
 'Ανθρωποι ́ ́ που νομίζουν ότι κάνουν συνδικαλισμό αλλά είναι πολιτικοί νάνοι.
 Oλοκληρώθηκε επιτυχώς η σύνδεση του κεντρικού κτιρίου τ. ΟΕΚ/Σολωμού με το Δίκτυο ΟΑΕΔ
 Ενημερώνει ο συνάδελφος Άγγελος Βώρος
 Σε συνέχεια της προσαρτώμενης αλληλογραφίας, σας ενημερώνουμε ότι νωρίτερα
 σήμερα το πρωί ολοκληρώθηκε επιτυχώς η σύνδεση του κεντρικού κτιρίου τ. ΟΕΚ/Σολωμού
 με το Δίκτυο ΟΑΕΔ μέσω της νέας γραμμής 8 Mbps, σύμφωνα με τον αρχικό σχεδιασμό.Με την νέα σύνδεση το κεντρικό κτίριο π. ΟΕΚ συνδέεται απ’ ευθείας στο Ιδιωτικό Δίκτυο ΟΑΕΔ
 (IP MPLS VPN ΟΑΕΔ) και όχι μέσω της Διοίκησης, όπως παλιά.
 Η συγκεκριμένη αναβάθμιση της διασύνδεσης (με αλλαγή αρχιτεκτονικής & ταχύτητας) π. ΟΕΚ Σολωμού – ΟΑΕΔ
 Αναρτήθηκε από ΜΑΚΡΑΚΗΣ ΓΕΩΡΓΙΟΣ στις 9:45 π.μ. Δεν υπάρχουν σχόλια: Σύνδεσμοι σε αυτήν την ανάρτηση
 Από αύριο ο β’ κύκλος κινητικότητας – Για πρώτη φορά και οι ΟΤΑ
 Από αύριο, Παρασκευή 20 Απριλίου 2018, ξεκινά η διαδικασία για τον β’ κύκλο, με τη συνεδρίαση της Κεντρικής Επιτροπής Κινητικότητας.
 Η 2η ΕΠΑ.Σ. ΜΑΘΗΤΕΙΑΣ ΘΕΣΣΑΛΟΝΙΚΗΣ ΟΑΕΔ προωθεί τον Διαγωνισμό Φωτογραφίας του Cedefop 2018 για όλη την Ευρώπη #CedefopPhotoAward 2018.
 http://www.cedefop.europa.eu/en/news-and-press/news/cedefopphotoaward-back-third-year
 http://www.cedefop.europa.eu/en/publications-and-resources/videos/cedefopphotoaward-back-third-year
 Η Α.Δ.Ε.Δ.Υ. καταδικάζει την


text:
κατάθεση μηνυτήριας αναφοράς
 Σύμφωνα με απόφαση της Διοίκησης του Νοσοκομείου Τρικάλων οι εργαζόμενοι απαιτείται να ενημερώνουν πρώτα τον Διοικητή του Νοσοκομείου προκειμένου να προβούν σε δηλώσεις στα Μέσα Ενημέρωσης.
 Η αντιδημοκρατική αυτή απόφαση έχει ξεσηκώσει θύελλα αντιδράσεων αφού τέτοιες ενέργειες θυμίζουν άλλες εποχές.
 ΟΑΕΔ: Προκήρυξη για την πρόσληψη ωρομίσθιων εκπαιδευτικών στο ΚΕΚ ΡΕΝΤΗ
 ΟΑΕΔ: Προκήρυξη για την πρόσληψη ωρομίσθιων εκπαιδευτικών στο ΚΕΚ ΡΕΝΤΗ, για την υλοποίηση δυο (2) προγραμμάτων (διάρκειας 50 ωρών, 10 άτομα) κατάρτισης, για 20 εκπαιδευτικούς με θέμα: «Προσβασιμότητα και Υποστηρικτικές Τεχνολογίες Πληροφορικής κατά την Κατάρτιση και την Επαγγελματική Ενσωμάτωση των Ατόμων με Απώλεια Όρασης»
 Αναρτήθηκε από ΜΑΚΡΑΚΗΣ ΓΕΩΡΓΙΟΣ στις 8:53 π.μ. Δεν υπάρχουν σχόλια: Σύνδεσμοι σε αυτήν την ανάρτηση
 Δωρεάν ο Οδηγός καριέρας 2018
 O Οδηγός Καριέρας 2018 έφτασε: ξεφυλλίστε τον δωρεάν εδώ: https://lnkd.in/etkJJes
 Χορηγός Εκδοσης: OPAP
 Αναρτήθηκε από ΜΑΚΡΑΚΗΣ ΓΕΩΡΓΙΟΣ στις 8:45 π.μ. Δεν υπάρχουν σχόλια: Σύνδεσμοι σε αυτήν την ανάρτηση
 Άνοιξε η πλατφόρμα για τις ρυθμίσεις δανείων τ ΟΕΚ, διαγραφή οφειλών για χρέος μέχρι 6.0000,00
 Τίθεται αύριο σε λειτουργία στο portal του Οργανισμού Απασχόλησης Εργατικού Δυναμικού (www.oaed.gr) η νέα ηλεκτρονική πλατφόρμα που έχει αναπτυχθεί για να υποστηρίξει την εφαρμογή της Υπουργικής Απόφασης 52246/3173/26.01.18για τη διευκόλυνση της αποπληρωμής ληξιπρόθεσμων και μηοφειλών των δανειοληπτών στους οποίους χορηγήθηκε δάνειο από ίδια κεφάλαια του τ. Οργανισμού Εργατικής Κατοικίας (τ.ΟΕΚ).
 Αναρτήθηκε από ΜΑΚΡΑΚΗΣ ΓΕΩΡΓΙΟΣ στις 7:45 μ.μ. 5 σχόλια: Σύνδεσμοι σε αυτήν την ανάρτηση
 Συγκρότηση ΔΣ Ενωσης Υπαλλήλων ΟΑΕΔ Ανατολικής Μακεδονίας και Θράκης
 Συγκροτήθηκε σε σώμα το ΔΣ της Ένωσης Υπαλλήλων ΟΑΕΔ Ανατολικής Μακεδονίας και Θράκης το οποίο προέκυψε από τις αρχαιρεσίες στις 29/3/2018
 Πρόεδρος: Κώστογλου Ανέστης
 Αντιπρόεδρος: Τοπάλογλου Γεώργιος
 Γ. Γραμματέας: Ριζούδης Κωναστντίνος
 Ταμίας: Σκαρλατίδης Θανάσης
 Αν. Γενικός Γραμματέας: Παπαγεωργίου Αικατερίνη
 Αναρτήθηκε από ΜΑΚΡΑΚΗΣ ΓΕΩΡΓΙΟΣ στις 3:13 μ.μ. Δεν υπάρχουν σχόλια: Σύνδεσμοι σε αυτήν την ανάρτηση
 Την δυνατότητα επανόδου στην υπηρεσία, παραιτηθέντος δημοσίου υπαλλήλου, εξέτασε το Νομικό Συμβούλιο του Κράτους, σε συνέχεια ερωτήματος υπηρεσίας του Υπουργείου Δικαιοσύνης Διαφάνειας & Ανθρωπίνων Δικαιωμάτων.
 Ο εν λόγω υπάλληλος επικαλέστηκε πλάνη κατά την παραίτησή του και ειδικότερα ως προς τον χρόνο έναρξης καταβολής του τμήματος της συντάξεώς του, που αναλογεί σε συμμετέχοντα οργανισμό (ΙΚΑ).
 Αναρτήθηκε από ΜΑΚΡΑΚΗΣ ΓΕΩΡΓΙΟΣ στις 9:02 π.μ. Δεν υπάρχουν σχόλια: Σύνδεσμοι σε αυτήν την ανάρτηση
 36 θέσεις για κατηγορία Υ.Ε
 Προτίθεται να προβεί στην πρόσληψη τριάντα έξι (36) ατόμων ( εργατών καθαριότητας), με σύμβαση εργασίας Ιδιωτικού ∆ικαίου Ορισμένου Χρόνου, διάρκειας δύο (2) μηνών, σύμφωνα με την υπ ́ αριθμ. 87/2018 Απόφαση ∆ημοτικού Συμβουλίου ∆ήμου Πάρου που νομιμοποιήθηκε με την υπ ́ αριθμ. 20001/30-3-2018 (Α∆Α: 7ΝΙΚΟΡ1Ι-Ζ5Λ) όμοια της Αποκεντρωμένης ∆ιοίκησης Αιγαίου και σύμφωνα με τις διατάξεις του άρθρου 206 του Ν. 3584/2007 (ΦΕΚ 143Α /28-6-2007) «Κώδικας Κατάστασης ∆ημοτικών & Κοινοτικών Υπαλλήλων» όπως ισχύει, ο ∆ήμος Πάρου.
 Αναρτήθηκε από ΜΑΚΡΑΚΗΣ ΓΕΩΡΓΙΟΣ στις 10:11 μ.μ. Δεν υπάρχουν σχόλια: Σύνδεσμοι σε αυτήν την ανάρτηση
 Δελτίο Τύπου - Συνάντηση με την επιτροπή για επίδο...
 Πλήρη σύνταξη στα 60 έτη για χιλιάδες ασφαλισμένου...


text:
ΕΝΑ BLOG ΓΙΑ ΤΟΝ ΟΑΕΔ: 04/22/10
 ΣΥΝΑΝΤΗΣΗ ΤΟΥ ΔΙΟΙΚΗΤΗ ΤΟΥ ΟΑΕΔ ΜΕ ΤΟΥΣ ΚΟΙΝΩΝΙΚΟΥΣ ΕΤΑΙΡΟΥΣ
 Συνάντηση στον ΟΑΕΔ πραγματοποιήθηκε, μετά από πρόσκληση του διοικητή, κ. Ηλία Κικίλια, με τους προέδρους των κοινωνικών εταίρων, του κ. Δ. Δασκαλόπουλου του ΣΕΒ, του κ. Γ. Παναγόπουλου της ΓΣΕΕ, του κ. Δ. Ασημακόπουλου της ΓΣΕΒΕΕ και του κ. Β. Κορκίδη της ΕΣΕΕ.Ο διοικητής του ΟΑΕΔ παρουσίασε αναλυτικά την υφιστάμενη οικονομική κατάσταση του Οργανισμού, καθώς και τα σοβαρότατα προβλήματα ρευστότητας, που αντιμετωπίζει. Επίσης, ανέλυσε τους λόγους στους οποίους οφείλονται τα προβλήματα αυτά, κυρίως, τις πρακτικές που ακολουθήθηκαν την τελευταία πενταετία, αλλά και τα δομικά προβλήματα σε σχέση με τα έσοδα και τις δαπάνες του ΟΑΕΔ.Στη συνέχεια, ο διοικητής του ΟΑΕΔ παρουσίασε στους εκπροσώπους των κοινωνικών εταίρων την πρώτη δέσμη πολιτικών, που υλοποιείται, το τρέχον διάστημα, όπως και τον προγραμματισμό, για τη νέα φάση που θα ακολουθήσει σύντομα.
 Τέλος, πρότεινε στους προέδρους τη σύσταση ενός επιτελικού οργάνου στρατηγικού σχεδιασμού επί του συνόλου των θεμάτων, που αφορούν τον ΟΑΕΔ, συμπεριλαμβανομένης της οργανωτικής και λειτουργικής του αναβάθμισης, πρόταση την οποία οι πρόεδροι απεδέχθησαν και η οποία θα εξειδικευτεί στη συνέχεια.
 Η κίνηση αυτή εντάσσεται στην ευρύτερη προσπάθεια της κυβέρνησης για τη μεγαλύτερη δυνατή, αλλά και ουσιαστική συμμετοχή των κοινωνικών εταίρων σε ζητήματα διαμόρφωσης των επιμέρους πολιτικών και ιδίως στους ευαίσθητους τομείς, όπως είναι οι πολιτικές καταπολέμησης της ανεργίας και προώθησης της απασχόλησης.
 ́http://www.athina984.gr/node/95526
 Η αναβάθμιση του ΟΑΕΔ είναι πράγματι αναγκαία.Εμείς να προσθέσουμε απλά, πως θεωρούμε αυτονόητη τη συμμετοχή των εκπροσώπων των εργαζομένων στο όργανο για τη λειτουργική και οργανωτική αναβάθμιση του ΟΑΕΔ.
 Αναρτήθηκε από ΜΑΚΡΑΚΗΣ ΓΕΩΡΓΙΟΣ στις 5:38 μ.μ. 1 σχόλιο: Σύνδεσμοι σε αυτήν την ανάρτηση
 ΣΥΝΑΝΤΗΣΗ ΤΟΥ ΔΙΟΙΚΗΤΗ ΤΟΥ ΟΑΕΔ ΜΕ ΤΟΥΣ ΚΟΙΝΩΝΙΚΟΥ...


text:
Όλη η αλήθεια για τη λειτουργία του ΕΦΚΑ και του ΟΑΕΔ στη Μήλο – Νίκος Συρμαλένιος
 Όλη η αλήθεια για τη λειτουργία του ΕΦΚΑ και του ΟΑΕΔ στη Μήλο
 Επειδή όμως θα πρέπει να λέγεται όλη η αλήθεια και όχι αυτή που μας βολεύει, θα θυμίσουμε ότι ο δήμαρχος Δαμουλάκης είναι αυτός που με απόφαση του κατήργησε τη θέση του ανταποκριτή του ΟΑΕΔ που εξυπηρετούνταν μέχρι το 2014 από υπάλληλο του Δήμου Μήλου, με αποτέλεσμα και με όλες τις συνέπειες ταλαιπωρίας και εξόδων να στέλνει τους εργαζόμενους που έβγαιναν στην ανεργία με το τέλος της τουριστικής περιόδου, στη Σαντορίνη. Και όλα αυτά επειδή ο δήμαρχος ήθελε να εκδικηθεί την κυβέρνηση για τη μετατροπή του υποκαταστήματος του ΙΚΑ σε Γραφείο Κοινωνικής Ασφάλισης, όπως άλλωστε αποδεικνύεται από αλληλογραφία εγγράφων μεταξύ του ΟΑΕΔ Σαντορίνης και του Δήμου Μήλου. Και ας μην ξεχνάμε ότι η μετατροπή του υποκαταστήματος του ΙΚΑ σε Γραφείο ξεκίνησε επί υπουργίας Γ. Βρούτση και βεβαίως ολοκληρώθηκε το 2015 λόγω και του μικρού αριθμού υπαλλήλων που είχαν απομείνει. Είναι γνωστές βεβαίως οι προσπάθειες που έγιναν από την πλευρά μας σε συνεργασία με τη διοίκηση του ΟΑΕΔ, για κάλυψη αυτού του κενού με αποστολή για δύο συνεχείς χρονιές 2015 και 2016, υπαλλήλου του Οργανισμού για καταγραφή των ανέργων σε αίθουσα του Εργατικού Κέντρου που ευγενώς παραχωρήθηκε.
 Θα ήθελα επιπλέον να θυμίσουμε ότι η προγραμματική σύμβαση μεταξύ ΟΑΕΔ και ΕΦΚΑ (πρώην ΙΚΑ) βάσει της οποίας θα εξυπηρετούνται πλέον οι άνεργοι στη Μήλο, ήταν αποτέλεσμα δικών μας προσπαθειών προς την κυβέρνηση που αποδέχτηκε και θεσμοθέτησε τη σχετική διάταξη με το νόμο 4430, άρθρο 51, παρ. 7, για να καλύψει περιπτώσεις απουσίας ανταποκριτών του ΟΑΕΔ σε ορισμένα σημεία της χώρας.
 Τέλος θα ήθελα να θυμίσουμε ότι η μετεγκατάσταση του ΓΚΑ στην αίθουσα που στεγάζεται από εδώ και στο εξής, βεβαίως παραχωρήθηκε από το Δήμο, αφού όμως πέρασε συνεχείς περιπέτειες πολύμηνων καθυστερήσεων με πιέσεις και εκβιασμούς προς τη διοίκηση του ΙΚΑ, ότι θα παραχωρηθεί μόνο αν δοθεί εγγύηση ότι το ΓΚΑ θα αναλάβει και τον ΟΑΕΔ κλπ, κλπ.
 Σε ότι δε αφορά το που ανήκει το ΓΚΑ Μήλου, πράγματι σύμφωνα με το νέο οργανόγραμμα του ΕΦΚΑ θα ανήκει σε Διεύθυνση με έδρα τη Νάξο, σημασία όμως δεν έχει αν θα ανήκει στη Νάξο ή στον Πειραιά ή στη Σαντορίνη, σημασία έχει αν το ΓΚΑ θα εξυπηρετεί τον κόσμο στη Μήλο χωρίς να χρειάζεται καμιά μετακίνηση. Και αυτό ακριβώς επιδιώκουμε κυρίως μέσα από την τελειοποίηση της ηλεκτρονικής εξυπηρέτησης, έτσι ώστε πράγματι να σταματήσει η όποια ταλαιπωρία των συμπολιτών μας.
 Αναγκαία η αλλαγή νοοτροπίας των ΟΤΑ για να προχωρήσει η ανακύκλωση Καταρχήν «πράσινο φως» για την επαναλειτουργία του Ναυπηγείου Νεωρίου Σύρου


text:
Ασφαλιστική ενημερότητα, άνεργοι ελ. επαγγελματίες & προγράμματα ΟΑΕΔ - EEA
 Ασφαλιστική ενημερότητα, άνεργοι ελ. επαγγελματίες & προγράμματα ΟΑΕΔ
 Ασφαλιστικά ενήμεροι με τροπολογία οι οφειλέτες ελ. επαγγελματίες που εντάσσονται σε προγράμματα έναρξης ή επανέναρξης επιχειρηματικής δραστηριότητας του ΟΑΕΔ.
 Νέα τροπολογία κατατέθηκε στο υπό ψήφιση νομοσχέδιο για τη μείωση των ασφαλιστικών εισφορών του Υπουργείου Εργασίας.
 Με τις διατάξεις της υπόψη τροπολογίας, προβλέπονται τα ακόλουθα:
 → Αποκτούν ασφαλιστική ενημερότητα και παραμένουν ενήμεροι καθ’ όλη τη διάρκεια ισχύος των προγραμμάτων, εφόσον είναι συνεπείς ως προς τις τρέχουσες ασφαλιστικές τους υποχρεώσεις, οι άνεργοι, πρώην ελεύθεροι επαγγελματίες, που εντάσσονται σε προγράμματα έναρξης ή επανέναρξης επιχειρηματικής δραστηριότητας του ΟΑΕΔ, και οφείλουν ασφαλιστικές εισφορές που δεν έχουν υπαχθεί σε καθεστώς ρύθμισης. Από το ποσό της επιχορήγησης του ΟΑΕΔ που λαμβάνουν τα εν λόγω πρόσωπα παρακρατείται ποσοστό 25% που αποδίδεται στον ΕΦΚΑ έναντι εξόφλησης των οφειλών τους.
 → Μεταφέρονται μέσα σε ένα (1) μήνα από την έναρξη ισχύος του υπό ψήφιση νόμου, από την Εθνική Τράπεζα της Ελλάδος Α.Ε. στον Οργανισμό Προνοιακών Επιδομάτων και Κοινωνικής Αλληλεγγύης (Ο.Π.Ε.Κ.Α.), τα αδιάθετα χρηματικά ποσά του έργου «Κάρτα Αλληλεγγύης», για την επέκταση του Προγράμματος «Σχολικά Γεύματα» στα εσπερινά γυμνάσια και λύκεια. Με κ.υ.α καθορίζονται τα κριτήρια επιλογής και οι προϋποθέσεις ένταξης των σχολικών μονάδων στο Πρόγραμμα, ο τρόπος υλοποίησης της επέκτασης του Προγράμματος κ.λπ.
 → Απαλλάσσεται της υποχρέωσης υπαγωγής στην ασφάλιση του ΜΤΠΥ, ο μερισματούχος του ΜΤΠΥ, που διορίζεται σε οποιαδήποτε θέση του Δημοσίου με οποιαδήποτε σχέση. Στην περίπτωση αυτή το δικαιούμενο μέρισμα δεν διακόπτεται, αλλά εξακολουθεί να καταβάλλεται.
 ΤΡΟΠΟΛΟΓΙΑ του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης στο σχέδιο νόμου του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης με τίτλο «Μείωση ασφαλιστικών εισφορών και άλλες διατάξεις»
 Ρύθμιση για οφειλέτες ελεύθερους επαγγελματίες ενταγμένους σε προγράμματα έναρξης ή επανέναρξης επιχειρηματικής δραστηριότητας του ΟΑΕΔ
 Στο πλαίσιο των προγραμμάτων για την ενίσχυση της απασχόλησης ελεύθερων επαγγελματιών τα οποία καταρτίζει ο ΟΑΕΔ, είναι δυνατή η κατάρτιση και υλοποίηση προγραμμάτων έναρξης ή επανέναρξης επιχειρηματικής δραστηριότητας άνεργων, πρώην ελεύθερων επαγγελματιών, με τη χορήγηση ορισμένων ποσών στους ανωτέρω δικαιούχους των προγραμμάτων αυτών, μετά από έκδοση σχετικής υπουργικής απόφασης στην οποία καθορίζονται το ύψος των ποσών αυτών, τα δικαιολογητικά για τη λήψη του και κάθε άλλη αναγκαία για την υλοποίηση των εν λόγω προγραμμάτων λεπτομέρεια.
 Προκειμένου για την έναρξη/επανέναρξη επαγγέλματος στην αρμόδια ΔΟΥ των ενταγμένων στα προγράμματα αυτά ανέργων, πρώην ελεύθερων επαγγελματιών, είναι απαραίτητη η ύπαρξη ασφαλιστικής τους ενημερότητας. Ωστόσο, για όσους εκ των ανωτέρω υπάρχουν εκκρεμείς οφειλές τους προς ΕΦΚΑ, από προηγούμενη επαγγελματική τους δραστηριότητα και οι οποίες δεν έχουν υπαχθεί σε ρύθμιση, ελλοχεύει ο κίνδυνος αποκλεισμού τους από τα εν λόγω προγράμματα.
 Με την προτεινόμενη διάταξη, εξασφαλίζεται η ένταξη και της κατηγορίας αυτής ανέργων, πρώην ελεύθερων επαγγελματιών, στα προγράμματα έναρξης ή επανέναρξης επιχειρηματικής δραστηριότητας του ΟΑΕΔ, ώστε να καταστεί δυνατή η επαναδραστηριοποίησή τους, με όλα τα οφέλη που αυτή συνεπάγεται τόσο για τα πρόσωπα αυτά όσο και για την οικονομία της χώρας, ενώ συγχρόνως εξασφαλίζεται η αποπληρωμή των υφιστάμενων οφειλών τους. Ειδικότερα, προβλέπεται ότι οι εν λόγω άνεργοι που εντάσσονται σε προγράμματα έναρξης ή επανέναρξης επιχειρηματικής δραστηριότητας του ΟΑΕΔ,


text:
αποκτούν ασφαλιστική ενημερότητα και παραμένουν ενήμεροι κατά τη διάρκεια των προγραμμάτων, εφόσον είναι συνεπείς ως προς τις τρέχουσες ασφαλιστικές τους υποχρεώσεις. Συγχρόνως, προς διασφάλιση της αποπληρωμής των οφειλών τους, προβλέπεται ότι παρακρατείται ποσοστό 25% από το ποσό της επιχορήγησης του ΟΑΕΔ που λαμβάνουν τα εν λόγω πρόσωπα στο πλαίσιο των σχετικών προγραμμάτων, το οποίο αποδίδεται στον ΕΦΚΑ έναντι εξόφλησης των οφειλών τους.
 Ρυθμίσεις για την επέκταση του Προγράμματος «Σχολικά Γεύματα» στα εσπερινά γυμνάσια και λύκεια
 Σύμφωνα με το άρθρο 3 του ν. 4320/2015 (Α’ 29), όπως τροποποιήθηκε και ισχύει, αρχής γενομένης από το έτος 2015 και για χρονικό διάστημα δώδεκα (12) μηνών, χορηγήθηκε επιδότηση σίτισης σε άτομα και οικογένειες, που διαβιούν σε συνθήκες ακραίας φτώχειας. Η επιδότηση σίτισης επεκτάθηκε και εντός του επομένου έτους και παρασχέθηκε με κουπόνια ή άλλον ηλεκτρονικό τρόπο για την προμήθεια των ειδών σίτισης.
 Περαιτέρω, με την οικ. 494/7.4.2015 Κ.Υ.Α (Β’ 577) καθορίστηκαν τα εισοδηματικά και περιουσιακά κριτήρια για τους δικαιούχους, τα απαιτούμενα δικαιολογητικά, ο χρόνος υποβολής τους, οι φορείς, οι υπηρεσίες και οι διαδικασίες ελέγχου και πιστοποίησης των δικαιούχων, η δυνατότητα σύμπραξης με φορείς του δημόσιου και ιδιωτικού τομέα και άλλες αναγκαίες λεπτομέρειες. Ειδικότερα, ορίστηκε ότι η παροχή του άρθρου 3 του Νόμου 4320/2015 στους δικαιούχους οι οποίοι πληρούν τις προϋποθέσεις των άρθρων 2 και 3 της παρούσας απόφασης χορηγείται υπό μορφή ηλεκτρονικής κάρτας συμβατής με τερματικά αποδοχής καρτών (POS) καταστημάτων εμπορίας τροφίμων για την προμήθεια ειδών σίτισης. Η κάρτα θα πιστώνεται με το ποσό της προβλεπόμενης κατωτέρω μηνιαίας επιδότησης, από την 1.4.2015 και μέχρι 31.12.2015...».
 Κατόπιν της έκδοσης της εν λόγω Κ.Υ.Α., υπογράφηκε μεταξύ του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης και της Εθνικής Τράπεζας της Ελλάδος Α.Ε. η από 7.5.2015 «Σύμβαση Συνεργασίας», αντικείμενο της οποίας ήταν η υλοποίηση της επιδότησης σίτισης μέσω του έργου της «Κάρτας Αλληλεγγύης», δηλαδή μίας προσωποποιημένης πλαστικής κάρτας φέρουσας μαγνητικής πίστας και chip η οποία ενσωμάτωνε τη χρηματική αξία του επιδόματος που αναλογούσε σε έκαστο των δικαιούχων, βάσει των κριτηρίων της ως άνω Κ.Υ.Α.
 Για την υλοποίηση του ανωτέρω έργου, πιστώθηκαν σε ειδικό λογαριασμό της Εθνικής Τράπεζας της Ελλάδος Α.Ε., τα προς διάθεση χρηματικά ποσά, δεδομένου ότι η επιδότηση σίτισης παρατάθηκε αρχικά μέχρι τις 31.12.2016 με το άρθρο 46 του ν. 4403/2016 (Α’ 125) και στη συνέχεια μέχρι τις 31.1.2017 με το άρθρο 54 του ν. 4449/2017 (Α’ 7).
 Μετά το πέρας και της τελευταίας παράτασης του εν λόγω προγράμματος, έχει παραμείνει στον ως άνω ειδικό λογαριασμό της Εθνικής Τράπεζας της Ελλάδος Α.Ε. ως αδιάθετο, τμήμα των χρηματικών ποσών που είχαν πιστωθεί για τις ανάγκες υλοποίησής του.
 Ως εκ τούτου, με την προτεινόμενη διάταξη σκοπείται η μεταφορά των αδιάθετων ανωτέρω χρηματικών ποσών προς τον Οργανισμό Προνοιακών Επιδομάτων και Κοινωνικής Αλληλεγγύης (Ο.Π.Ε.Κ.Α.) προκειμένου το πρόγραμμα «Σχολικά Γεύματα» του άρθρου 12 του ν. 4455/2017 (Α’ 22), το οποίο απευθύνεται μέχρι σήμερα στην πρωτοβάθμια εκπαίδευση να επεκταθεί και στα εσπερινά γυμνάσια και λύκεια των περιοχών εκείνων της χώρας που υπάρχει καταγεγραμμένη και πραγματική ανάγκη προς τούτο.
 Η δε υλοποίηση της επέκτασης του προγράμματος στα εσπερινά γυμνάσια και λύκεια προτείνεται να λάβει


text:
χώρα δια της εφαρμογής των διατάξεων του άρθρου 12 του ν. 4455/2017 και της Δ 14/οικ.21446/488/2018 Απόφασης της Αναπληρώτριας Υπουργού Εργασίας, Κοινωνικής Ασφάλισης και Κοινωνικής Αλληλεγγύης (Β’ 1299), όπως αυτές εφαρμόζονται ήδη στις σχολικές μονάδες της πρωτοβάθμιας εκπαίδευσης, ενώ τα κριτήρια επιλογής και οι προϋποθέσεις ένταξης των νέων σχολικών μονάδων στο πρόγραμμα, καθώς και κάθε άλλη αναγκαία λεπτομέρεια για την εφαρμογή της επέκτασης του προγράμματος θα καθοριστεί με κοινή απόφαση των Υπουργών Εργασίας, Κοινωνικής Ασφάλισης και Κοινωνικής Αλληλεγγύης και Παιδείας, Έρευνας και Θρησκευμάτων.
 Βάσει των ανωτέρω, με την προτεινόμενη ρύθμιση επιδιώκεται μέσω της παροχής σχολικών γευμάτων η έμπρακτη στήριξη εκ μέρους της πολιτείας των μαθητών εκείνων των εσπερινών λυκείων και γυμνασίων της χώρας που το έχουν πραγματικά ανάγκη, χωρίς να προκαλείται νέα δημοσιονομική επιβάρυνση, δεδομένου ότι τα προς διάθεση χρηματικά ποσά ήδη είχαν προϋπολογισθεί και διατεθεί για την υλοποίηση του προγράμματος της επιδότησης σίτισης στο πλαίσιο του ν. 4320/2015 για την ανθρωπιστική κρίση, πλην όμως, λόγω λήξης αυτού στις 31.1.2017, παρέμειναν αδιάθετα στον ειδικό λογαριασμό της Εθνικής Τράπεζας της Ελλάδος, η οποία βάσει της από 7.5.201 ^«Σύμβασης Συνεργασίας» με το Υπουργείο Εργασίας, Κοινωνικής Ασφάλισης και Κοινωνικής Αλληλεγγύης, ανέλαβε και υλοποίησε το ως άνω πρόγραμμα μέσω του έργου της «Κάρτας Αλληλεγγύης».
 Προσθήκη στο άρθρο 48 του ν. 4387/2016
 Προς άρση οποιασδήποτε αμφισβήτησης, διευκρινίζεται ότι οι μερισματούχοι του Μετοχικού Ταμείου Πολιτικών Υπαλλήλων οι οποίοι διορίζονται σε οποιαδήποτε θέση του Δημοσίου με οποιαδήποτε σχέση δεν υπάγονται στην υποχρεωτική ασφάλιση του ΜΤΠΥ. Επιπροσθέτως, αποσαφηνίζεται ότι ο διορισμός μερισματούχου του ΜΤΠΥ δεν έχει καμία απολύτως επίπτωση στο μέρισμα που λαμβάνει, το οποίο εξακολουθεί να καταβάλλεται κανονικά. Τέλος, ορίζεται ρητώς ότι καταργείται οποιαδήποτε άλλη διάταξη η οποία ρυθμίζει τα σχετικά ζητήματα διαφορετικά.
 Άνεργοι, πρώην ελεύθεροι επαγγελματίες, οι οποίοι εντάσσονται σε προγράμματα έναρξης ή επανέναρξης επιχειρηματικής δραστηριότητας του ΟΑΕΔ, και οφείλουν ασφαλιστικές εισφορές που δεν έχουν υπαχθεί σε καθεστώς ρύθμισης, αποκτούν ασφαλιστική ενημερότητα και παραμένουν ενήμεροι καθ’ όλη τη διάρκεια ισχύος των προγραμμάτων, εφόσον είναι συνεπείς ως προς τις τρέχουσες ασφαλιστικές τους υποχρεώσεις. Από το ποσό της επιχορήγησης του ΟΑΕΔ που λαμβάνουν οι ενταγμένοι στα προγράμματα αυτά, παρακρατείται ποσοστό 25% το οποίο αποδίδεται στον ΕΦΚΑ έναντι εξόφλησης των οφειλών τους. Το ύψος της οφειλής των ανωτέρω προσώπων και η μη υπαγωγή τους σε ρύθμιση βεβαιώνεται από τον ΕΦΚΑ.
 Τα αδιάθετα, κατά την έναρξη ισχύος του παρόντος, χρηματικά ποσά του έργου «Κάρτα Αλληλεγγύης», όπως αυτό υλοποιήθηκε μεταξύ του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης και της Εθνικής Τράπεζας της Ελλάδος Α.Ε. στο πλαίσιο της παρ. Β του άρθρου 4 της υπ’ αριθμ. οικ. 494/7.4.2015 κοινής υπουργικής απόφασης (Β’ 577) και του άρθρου 3 του ν. 4320/2015 (Α’ 29), μεταφέρονται μέσα σε ένα (1) μήνα από την έναρξη ισχύος του παρόντος από την Εθνική Τράπεζα της Ελλάδος Α.Ε. στον Οργανισμό Προνοιακών Επιδομάτων και Κοινωνικής Αλληλεγγύης (ΟΠΕΚΑ) και ειδικότερα στον κωδικό αριθμό εξόδων 2861 του προϋπολογισμού του, για την επέκταση του Προγράμματος «Σχολικά Γεύματα» στα εσπερινά γυμνάσια και λύκεια, σύμφωνα με τις διατάξεις του άρθρου 12 του ν. 4455/2017 (Α’ 22) και της υπ’ αριθμ. Δ14/οικ.21446/488/11.4.2018 υπουργικής απόφασης (Β’


text:
1299). Με κοινή απόφαση των Υπουργών Παιδείας, Έρευνας και Θρησκευμάτων και Εργασίας, Κοινωνικής Ασφάλισης και Κοινωνικής Αλληλεγγύης καθορίζονται τα κριτήρια επιλογής και οι προϋποθέσεις ένταξης των σχολικών μονάδων του προηγούμενου εδαφίου στο Πρόγραμμα, ο τρόπος υλοποίησης της επέκτασης του Προγράμματος και κάθε άλλη αναγκαία λεπτομέρεια για την εφαρμογή της.
 Προσθήκη στο άρθρο 48 του ν. 4387/2016 (Α’ 85)
 Στο άρθρο 48 του ν. 4387/2016 (Α’ 85) προστίθεται παρ. 14, από τότε που ίσχυσε, ως εξής:
 «14. Ο μερισματούχος του ΜΤΠΥ, που διορίζεται σε οποιαδήποτε θέση του Δημοσίου με οποιαδήποτε σχέση, δεν έχει υποχρέωση υπαγωγής στην ασφάλιση του ΜΤΠΥ. Στην περίπτωση αυτή το δικαιούμενο μέρισμα δεν διακόπτεται, αλλά εξακολουθεί να καταβάλλεται. Από την έναρξη ισχύος της παρούσας κάθε άλλη αντίθετη διάταξη καταργείται».
 Εξαγγελίες για νέα ρύθμιση «ανάσα» για δεκάδες χιλιάδες ελευθέρους επαγγελματίες και αυτοπασχολούμενους, που οδηγήθηκαν σε αναστολή της λειτουργίας των επιχειρήσεών
 Έπιασαν τόπο οι πιέσεις από φορείς της αγοράς για την ανάγκη να δοθεί παράταση στην υποχρέωση δήλωσης των επαγγελματικών λογαριασμών.


text:
Δικαούχοι του επιδόματος μακροχρονίως ανέργων είναι Έλληνες υπήκοοι και οι υπήκοοι κρατών μελών της Ευρωπαϊκής Ένωσης που είναι ασφαλισμένοι κατά της ανεργίας.
 Το ύψος του επιδόματος καθορίζεται στο ποσό των 200 ΕΥΡΩ και χορηγείται προσωπικά στον ίδιο το δικαιούχο για όσο χρονικό διάστημα είναι άνεργος και σε καμία περίπτωση πέρα από 12 μήνες. Μετά την εξάντληση της 12μηνης διάρκειας του επιδόματος μακροχρονίως ανέργου, το ίδιο πρόσωπο δύναται να κάνει χρήση του δικαιώματος αυτού, εφόσον δημιουργήσει εκ νέου τις προϋποθέσεις (12μηνη νέα τακτική επιδότηση, αδιάλειπτη εγγραφή στα μητρώα ανέργων, ετήσιο οικογενειακό εισόδημα κατώτερο των 12.000 ΕΥΡΩ κ.λ.π.) Το επίδομα αυτό δεν επιδέχεται προσαυξήσεις, είναι προσωποπαγές και δε μεταβιβάζεται. Το επίδομα μακροχρονίως ανέργου είναι δυνατόν να καταβληθεί και σε περισσότερα μέλη της οικογενείας, εφόσον οι ενδιαφερόμενοι πληρούν τις προϋποθέσεις.
 Το ποσό του επιδόματος καταβάλλεται από τον ΟΑΕΔ στο δικαιούχο, μετά από τη συμπλήρωση κάθε μηνός ανεργίας. Αποδεικτικό για την καταβολή του επιδόματος, αποτελεί η επίδειξη της κάρτας ανεργίας του δικαιούχου από την οποία θα προκύπτει ότι αυτός συνεχίζει να βρίσκεται αδιαλείπτως σε κατάσταση ανεργίας και καθ’ όλο το μήνα για τον οποίο λαμβάνει το επίδομα. Με την καταβολή του επιδόματος σφραγίζεται η κάρτα για το συγκεκριμένο μήνα με σφραγίδα στην οποία θα αναγράφεται «κατεβλήθη το επίδομα μακροχρονίως ανέργου για το μήνα....» . Στις περιπτώσεις που δεν είναι εφικτή η σφράγιση της κάρτας ανεργίας, ενημερώνεται το ηλεκτρονικό αρχείο προσφοράς και ζήτησης εργασίας περί καταβολής του επιδόματος μακροχρονίως ανέργου και χορηγείται μετά τη λήξη σχετική βεβαίωση.
 Εξάντληση 12μηνης τακτικής επιδότησης ανεργίας. Δικαιούχοι είναι και όσοι έχουν εξαντλήσει κατά το παρελθόν 12μηνη επιδότηση ακόμη και αν την έλαβαν τμηματικά (δηλ. με αναστολές και συνεχίσεις). Δεν είναι δικαιούχοι οι άνεργοι των οποίων η εγκριτική απόφαση χορήγησης τακτικής επιδότησης ανεργίας είναι μικρότερη των δώδεκα μηνών .
 Να έχουν συμπληρώσει κατά την ημερομηνία υποβολής της σχετικής αίτησης, χρόνο ανεργίας αδιαλείπτως επί δωδεκάμηνο, παραμένουν εγγεγραμμένοι στα μητρώα ανέργων του ΟΑΕΔ, ανεξάρτητα ποια χρονική περίοδο έλαβαν την δωδεκάμηνη τακτική επιδότηση. Αν π.χ. ο ενδιαφερόμενος έχει λάβει επίδομα ανεργίας 12μηνης διάρκειας που έληξε την 05/12/1998 και υποβάλει αίτηση για το επίδομα μακροχρονίως ανέργου την 15/05/2003, θα πρέπει κατά το χρονικό διάστημα από 16/5/2002 έως 15/5/2003 να αποδεικνύεται η κατάσταση της διαρκούς (ανά μήνα) 12μηνης διάρκειας ανεργίας του.
 Tο ετήσιο οικογενειακό εισόδημα να μην υπερβαίνει τα 12.000 ΕΥΡΩ. Το συγκεκριμένο εισόδημα προσαυξάνεται κατά 587 ΕΥΡΩ για κάθε ανήλικο τέκνο. Ανήλικο τέκνο θεωρείται αυτό που δεν έχει συμπληρώσει το 18ο έτος της ηλικίας του. Έτσι π.χ. για το δικαιούχο που έχει 2 ανήλικα τέκνα, το ετήσιο οικογενειακό του εισόδημα δεν πρέπει να υπερβαίνει τα 13.174 (5.000 + 587 + 587 = 13.174) ΕΥΡΩ. Οικογενειακό εισόδημα θεωρούμε το συνολικό ετήσιο φορολογούμενο πραγματικό ή τεκμαρτό καθώς και το απαλλασσόμενο ή φορολογούμενο με ειδικό τρόπο του ίδιου και της οικογενείας του (συζύγου και ανηλίκων τέκνων). Δεν προσμετράτε στο ετήσιο οικογενειακό εισόδημα: το επίδομα ανεργίας, ασθενείας, μητρότητας, καθώς και το επίδομα μακροχρονίως ανέργου (για την χορήγηση του κατά το επόμενο ημερολογιακό έτος). Για ενήλικες άγαμους δικαιούχους ως οικογενειακό εισόδημα θεωρείται το ατομικό.
 Αίτηση του δικαιούχου. (συμπληρώνεται από


text:
τον ενδιαφερόμενο με την βοήθεια του αρμοδίου υπαλλήλου της Υπηρεσίας του ΟΑΕΔ).
 Επικυρωμένο αντίγραφο δελτίου ανεργίας για το πέραν τη τακτικής επιδότησης χρονικό διάστημα. Από το δελτίο θα πρέπει να προκύπτει η διαρκής (ανανεούμενη κατά μήνα) κατάσταση ανεργίας, στο τελευταίο πριν την αίτηση 12μηνο. Κατά τον υπολογισμό της αδιάλειπτης κατάστασης ανεργίας θα λαμβάνεται υπόψη και το χρονικό διάστημα της τακτικής επιδότησης, αν αυτό η μέρος αυτού εμπίπτει στο τελευταίο 12μηνο. Στις περιπτώσεις που δεν είναι εφικτή η προσκόμιση δελτίου, θα προσκομίζεται βεβαίωση της αρμόδιας Υπηρεσίας του ΟΑΕΔ από την οποία θα προκύπτει η δηλούμενη από τον αιτούντα, στις υπηρεσίες του ΟΑΕΔ, κατάσταση διαρκούς ανεργίας του ( ανά μήνα ).
 Βεβαίωση της Τοπικής Υπηρεσίας του ΟΑΕΔ από την οποία να προκύπτει το χρονικό διάστημα της τακτικής επιδότησης και ότι η χορήγηση του επιδόματος ανεργίας έχει εξαντληθεί. Σε περίπτωση που η ίδια Υπηρεσία έχει χορηγήσει την τακτική επιδότηση λόγω ανεργίας, η βεβαίωση αυτή δεν απαιτείται, αλλά τίθεται σαφής ένδειξη στο έντυπο της απόφασης Διευθυντή, αντίγραφο της οποίας θα μπει στο φάκελο, ότι χορηγήθηκε το επίδομα μακροχρονίως ανέργου.
 Αντίγραφο φορολογικής δήλωσης επικυρωμένο από την αρμόδια Δ.Ο.Υ. ή εκκαθαριστικό σημείωμα της αρμόδιας Δ.Ο.Υ. του προηγούμενου οικονομικού έτους. Στην περίπτωση που ο ενδιαφερόμενος δεν υπέχει υποχρέωση υποβολής φορολογικής δήλωσης, θα προσκομίζει υπεύθυνη δήλωση στην οποία θα αναφέρει ότι δεν υποχρεούται στην υποβολή φορολογικής δήλωσης και ότι δεν είχε ετήσιο οικογενειακό εισόδημα που να υπερβαίνει το ποσό των 12.000 ΕΥΡΩ, προσαυξανόμενο κατά το ποσό που αναλογεί στον αριθμό των ανήλικων τέκνων του. Στην υπεύθυνη δήλωση θα βεβαιώνει η οικεία Δ.Ο.Υ. ότι παρελήφθη από αυτήν όμοια υπεύθυνη δήλωση. Σε περίπτωση που η καταβολή του προαναφερόμενου επιδόματος συνεχίζεται και κατά το επόμενο ημερολογιακό έτος ο δικαιούχος θα υποβάλλει υπεύθυνη δήλωση στην οποία θα δηλώνει ότι το ετήσιο του προηγούμενου οικονομικού έτους εισόδημα του δεν υπερέβη το ποσό των 12.000 ΕΥΡΩ, προσαυξανόμενο κατά το ποσό που αναλογεί στον αριθμό των ανήλικων τέκνων του.
 Υπεύθυνη Δήλωση με την οποία βεβαιώνεται: ότι ο αιτών δε συμμετέχει σε επιδοτούμενο πρόγραμμα επαγγελματικής κατάρτισης, δεόντως επικυρωμένο, ότι δε λαμβάνει επίδομα από άλλη Υπηρεσία του ΟΑΕΔ και ότι αναλαμβάνει την ευθύνη να γνωστοποιήσει οποιαδήποτε μεταβολή που επήλθε στα στοιχεία που δήλωσε υπευθύνως.
 Η καταβολή του επιδόματος μακροχρονίως ανέργου διακόπτεται στην περίπτωση κατά την οποία ο άνεργος ενταχθεί σε απασχόληση, είτε ως νέος ελεύθερος επαγγελματίας, είτε με εξαρτημένη εργασία, είτε απορρίψει προτεινόμενη από τον ΟΑΕΔ θέση εργασίας συναφή με τα τυπικά προσόντα και τις δεξιότητες του. Στην περίπτωση της διακοπής η καταβολή του επιδόματος δεν δύναται να συνεχιστεί.
 Η καταβολή του επιδόματος αναστέλλεται όταν
 Ο δικαιούχος συμμετέχει σε επιδοτούμενο πρόγραμμα κατάρτισης και
 Ο δικαιούχος είναι ασθενής και εφόσον λαμβάνει επίδομα ασθένειας
 Στις περιπτώσεις της αναστολής η καταβολή του επιδόματος δύναται να συνεχιστεί για το εναπομένον μέχρι συμπληρώσεως 12 μηνών διάστημα εφόσον αντίστοιχα : α) Ο καταρτισθείς δεν ενταχθεί σε οποιαδήποτε μορφής απασχόληση ή β) παύει να είναι ασθενής και να εισπράττει επίδομα ασθενείας. Η συνέχιση του επιδόματος χορηγείται ύστερα από υποβολή νέας Αίτησης – Δήλωσης του δικαιούχου και εφόσον εξακολουθούν να συντρέχουν οι απαραίτητες προϋποθέσεις. Στην


text:
Στην Πάτρα ο Πρόεδρος του ΟΑΕΔ Σπ. Πρωτοψάλτης - Ανακοινώσεις για τη νέα Κοινωφελή | patramou.gr
 Στην Πάτρα ο Πρόεδρος του ΟΑΕΔ Σπ. Πρωτοψάλτης - Ανακοινώσεις για τη νέα Κοινωφελή
 Δευ, 07/10/2019 - 09:17
 Σημαντικές ανακοινώσεις για το νέο πρόγραμμα προσλήψεων, σε Περιφέρεια και Δήμους, μέσω της Κοινωφελούς Εργασίας, αναμένεται να γίνουν σήμερα κατά την επίσκεψη στην Πάτρα του νέου προέδρου του ΟΑΕΔ Σπύρου Πρωτοψάλτη και τις κοινές δηλώσεις που θα γίνουν το μεσημέρι με τον περιφερειάρχη Νεκτάριο Φαρμάκη.
 Το νέο πρόγραμμα της κοινωφελούς εργασίας θα αφορά 35.000 ανέργους και θα στοχεύει στην αντιμετώπιση των επιπτώσεων της μακροχρόνιας ανεργίας, αλλά και στην επανασύνδεση των μακροχρόνια ανέργων με την αγορά εργασίας.
 Βάσει του σχεδιασμού του προγράμματος, η απασχόληση θα είναι με πλήρη εργασιακά και ασφαλιστικά δικαιώματα και θα παρέχεται με τη μορφή έργων με συγκεκριμένα παραδοτέα.
 Ο κ. Πρωτοψάλτης θα βρεθεί νωρίς το πρωί στις υπηρεσίες του ΟΑΕΔ πίσω από τον Αγ. Ανδρέα και αργότερα θα επισκεφθεί την Περιφερειακή Διεύθυνση του ΟΑΕΔ στο Ρίο και τέλος, τον Περιφερειάρχη στο γραφείο του, στην Πάτρα. Η κοινή συνέντευξη Τύπου των κ.κ. Πρωτοψάλτη και Φαρμάκη έχει προγραμματιστεί για τις 12.30 μμ. στην Περιφέρεια.
 Τα νέα προγράμματα του ΟΑΕΔ για 2.550 ανέργους
 ΟΑΕΔ: Ανακοινώθηκαν τα προσωρινά αποτελέσματα για επιταγές θεαμάτων
 ΟΑΕΔ και Περιφέρεια αναζητούν λύσεις